title: Trekka

text: Vaikka Trekkaa pidetään eräänlaisena kansallisen osaamisen symbolina, niitä on säilynyt hyvin vähän. Trekka-harrastajien kerhon tiedossa on alle kolmekymmentä autoa.


title: Idänkyläpöllönen

text: Idänkyläpöllönen ("Otus sunia") on pöllöihin kuuluva lintu. Sitä tavataan Etelä-Aasiassa Bangladeshissa, Kambodžassa, Kiinassa, Intiassa, Indonesiassa, Japanissa, Etelä-Koreassa, Pohjois-Koreassa, Laosissa, Malesiassa, Myanmarissa, Nepalissa, Pakistanissa, Venäjällä, Singaporessa, Sri Lankassa, Taiwanssa, Taimaassa ja Vietnamissa. Sen elinpiiriä ovat kuivat lehtimetsät. Useimmiten ne havaitaan erikoisen ääntelynsä perusteella. Alaskassa on kirjattu kaksi pöllön esiintymistä.


title: Idänkyläpöllönen

text: Sen elinpiiriä ovat lauhkeat, subtrooppiset ja trooppiset pensaikot, boreaaliset metsät, ja sitä tavataan myös asutuilla alueilla kaupungeissa ja viljelyksillä ja puutarhoissa.


title: Sims-luokka

text: Sims-luokka oli Yhdysvaltain laivaston hävittäjäluokka, jonka kaksitoista alusta valmistuivat 1939-1940. Se oli Yhdysvaltain laivaston viimeinen ennen sotaan liittymistä valmistunut hävittäjäluokka.


title: Sims-luokka

text: Luokka oli viimeinen Yhdysvaltain laivaston hävittäjäluokka, jossa voimasiirto oli sijoitettu yhteen konehuoneeseen. Se oli myös ensimmäinen, jossa rungon pituutta kasvatettiin ja siten se oli suurempien ja nopeampien sodan aikaisten hävittäjäluokkien edelläkävijä.


title: Sims-luokka

text: Luokassa otettiin käyttöön Mark 37 -tulenjohtojärjestelmä, jonka Ford Mark 1 -tulenjohtolaskin oli sijoitettu aluksen uumeniin aiemmasta tulenjohtotorneihin sijoitetusta menetelmästä poiketen. Laskin takasi tehokkaan tulenjohdon sekä pinta- että ilmamaaleihin, mikä takasi lähes reaaliaikaisen laskennan taaten osuman jo tulenavauksessa. Järjestelmä oli käytössä Yhdysvaltain laivaston aluksilla aina 1960-luvun lopulle saakka.


title: Go Girl Crazy!

text: Go Girl Crazy! on yhdysvaltalaisen The Dictators -yhtyeen esikoisalbumi. Se on julkaistu vuonna 1975 CBS-yhtiön alamerkillä Epic. Omien kappaleiden lisäksi albumilla on versio Sonny and Cher -duon ykköshitistä ”I Got You Babe” sekä ”California Sun”, jonka versioi myöhemmin Ramones albumillaan "Leave Home". The Dictatorsin musiikillinen linja herätti hämmennystä koska se oli ”jonkinlainen parodiarockin ja uuden jyrinän risteymä”. Niinpä Epic Records sanoi sopimuksensa irti pari viikkoa albumin ilmestymisen jälkeen.


title: Go Girl Crazy!

text: Levyn tuottivat Murray Krugman ja Sandy Pearlman, joiden aikaisempia yhteistyökumppaneita olivat olleet Blue Öyster Cult ja Pavlov’s Dog.


title: Go Girl Crazy!

text: "Go Girl Crazy!" on äänitetty New Yorkissa CBS:n studiossa ja miksattu New Yorkissa The Record Plant -studiossa sekä St. Louisissa Kiel Auditoriumissa. Äänittäjä oli Tim Geelan apunaan Lou Waxman. Miksauksen on tehnyt Ed Sprigg. Nauhoitukseen on osallistunut myös Howie Lindeman.


title: Go Girl Crazy!

text: Levykannen valokuvan on ottanut David Gahr. Graafisesta suunnittelusta ovat vastanneet Johnny Montana ja Gringo Huerta.


title: Go Girl Crazy!

text: Kappaleiden julkaisija on Sure Enough Tunes paitsi kappaleen 2 osalta Carlin Mus. Corp. ja 6 osalta Planetary-Nom (London) Ltd. / Robert Mellin Ltd.LP-levyn takakannessa on kuvat yhtyeen neljästä jäsenestä kommentteineen. Esimerkiksi Funichellon luonnehdinta itsestään on: "Minulle määrä on laatua". Valokuvat on ottanut Roni Hoffman.


title: Go Girl Crazy!

text: Kosketinsoittimia kappaleissa ”Teengenerate” ja ”Cars and Girls” soittaa Alan Glover.


title: Go Girl Crazy!

text: Lisäksi nyrkkeilyn WWE-mestari Stan ”Corky” Stasiak kertoo sydämeen kohdistuvilla iskuilla tekemistään ”teloituksista”.


title: Dukan-dieetti

text: Dukan-dieetti, tai Dukanin dieetti, on etenkin Ranskassa tunnettu, proteiinipitoinen ruokavalio. Dieetin suunnitteli Pierre Dukan, ranskalainen lääkäri ja ravintofysiologi.


title: Dukan-dieetti

text:
Kun Pierre Dukan oli yleislääkärinä Pariisissa vuonna 1975, hän kohtasi liikalihavuuden ongelman. Siihen aikaan liikalihavuuden hoitona käytettiin pieniä ruoka-annoksia ja vähäkalorista ruokaa.
Dukan mietti vaihtoehtoista tapaa, jolla voitaisiin estää laihtuneiden potilaiden uusi painonnousu.
Hän kehitteli uuden nelivaiheisen lähestymistavan, joka piti sisällään pysyvän muutoksen painonpudotuksessa. Kahdenkymmenen tutkimusvuoden jälkeen Pierre Dukan julkaisi löydöksensä vuonna 2000 kirjassaan "Je ne sais pas maigrir (En tiedä kuinka laihtua)", josta tuli menestysteos.


title: Dukan-dieetti

text: Dukanin dieetistä tuli menestys sen jälkeen, kun Carole Middleton kertoi tyttärensä Catherinen laihduttaneen sen avulla kaksi kokoa ennen häitään Prinssi Williamin kanssa.


title: Dukan-dieetti

text: Dukanin dieetti on neliportainen ohjelma, jossa kahdessa ensimmäisessä vaiheessa pudotetaan ylimääräinen paino, ja kahdessa seuraavassa vaiheessa keskitytään tavoitepainon säilymiseen.


title: Dukan-dieetti

text: "1-vaiheessa", niin sanotussa hyökkäysvaiheessa, syödään pelkkiä proteiinipitoisia ruokia. Dukanilla on niistä tarkka soveltuvien ruoka-aineiden luettelo.


title: Dukan-dieetti

text: Painonpudotus tapahtuu "2-vaiheessa", jossa jatketaan proteiinipitoisten ruokien syömistä, ja lisätään ruokavalioon 28 erilaista kasvista. Proteiinipäiviä kuitenkin vuorotellaan proteiini-kasvispäivien kanssa. Päivittäin suositellaan liikunnaksi vähintään 30 minuuttia kävelyä.


title: Dukan-dieetti

text: "3-vaiheessa" eli tasauksessa keho opetetaan sopeutumaan uuteen vaiheeseen. Tässä vaiheessa voidaan ruokavalioon lisätä hedelmiä, leipää ja juustoja. Hiilihydraattipitoinen ruoka sallitaan 1-2 kertaa viikossa. Lisäksi laihduttaja saa palkita itsensä kerran tai kahdesti viikossa juhla-aterialla, jossa myös jälkiruoka tai lasillinen viiniä on sallittu. Liikuntasuositus on edelleen 30 minuuttia kävelyä päivässä.


title: Dukan-dieetti

text: "4-vaihe" eli ylläpitovaihe kestää loppuelämän. Viikossa on yksi proteiinipäivä, joka Dukanin mukaan varmistaa, että syödyt hiilihydraatit eivät enää kerry vyötärölle.


title: Itrakonatsoli

text: Itrakonatsoli (CHClNO) on triatsolijohdannaisiin kuuluva sienitautien hoitoon käytettävä lääkeaine.


title: Itrakonatsoli

text: Itrakonatsoli estää sienten kasvua vaikuttamalla sytokromi P450-välitteisen ergosterolin synteesiin estävästi. Tämä vaikutustapa on tyypillinen kaikille triatsolirakenteen sisältäville sienilääkkeille. Itrakonatsolin lisäksi myös sen päämetaboliitti hydroksi-itrakonatsoli, jonka triatsolonisivuketju on hydroksyloitunut, on aktiivinen. Itrakonatsoli tehoaa muun muassa "Candida"-, "Aspergillus"-, "Cryptococcus"-, "Blastomyces"-, "Coccidioides"- ja "Histoplasma"-sukujen sienien ja homeiden aiheuttamien iho-, kynsi- ja limakalvoinfektioihin.


title: Itrakonatsoli

text: Itrakonatsoli on hyvin rasvaliukoinen ja liukenee erittäin niukasti veteen. Lääkeaineen imeytymisen kannalta on tärkeää, että mahan nesteet ovat riittävän happamia. Tämän vuoksi syöminen edistää itrakonatsolin imeytymistä, koska syöminen lisää mahahapon tuotantoa.


title: Itrakonatsoli

text: Sivuvaikutuksina itrakonatsolilääkitys aiheuttaa tyypillisimmin mahakipua ja huonovointisuutta. Tämän lisäksi voi esiintyä allergisia iho-oireita, kuumetta ja maksan aminotransferaasien pitoisuuksien kohoamista. Itrakonatsoli on CYP3A4-entsyymin voimakas inhibiittori, mikä aiheuttaa kyseisen entsyymin kautta metaboloituvien lääkeaineiden aineenvaihdunnan hidastumista. Tämän seurauksena niiden teho ja myrkyllisyys voi kasvaa huomattavasti.


title: Itrakonatsoli

text: Itrakonatsolin synteesi on monivaiheinen. Lähtöaineena käytetään 2,4-diklooriasetofenonia, glyseriiniä ja triatsolia. Synteesin välivaiheena muodostuva raseeminen isomeerien seos erotetaan kromatografiaa käyttämällä.


title: Iitin Pyrintö

text: Iitin Pyrintö on iittiläinen urheiluseura, joka on perustettu vuonna 1909. Seuran lajijaostot ovat hiihtosuunnistus, jääkiekko, lentopallo, naisvoimistelu, pesäpallo ja yleisurheilu. Alaosastoja ovat Etelä-Iitin Tenho, Kymentaan Kisa, Kymikunnan Voimistelijat, Lyöttilän Luja, Maakansan Nopsa, Mankalan Vire, Pohjois-Iitin Kiri ja Saarasten Sampo.


title: Von Schoultz

text: von Schoultz on suomalainen aatelissuku, joka muutti Liettuasta Ruotsiin 1700-luvun alussa. Majuri ja Svartholman linnoituksen komendantti Carl Gustav von Schoultz naturalisoitiin Suomen aateliin 4. elokuuta 1840 ja introdusoitiin samana vuonna numerolla 206.


title: Koivusuon luonnonpuisto

text: Koivusuon luonnonpuisto on luonnonpuisto Ilomantsin kunnassa Pohjois-Karjalan maakunnan itäosassa. Luonnonpuisto sijaitsee Koitajoen vesistöalueella. Puiston pinta-ala on 29,4 km² ja se on perustettu vuonna 1982.


title: Koivusuon luonnonpuisto

text: Koivusuon luonnonpuisto on perustettu suojelemaan itäsuomalaista suo- ja metsäluontoa. Koivusuo ei kuulu kokonaan luonnonpuistoon, vaan suon toinen puoli on turvetuotantoaluetta. Luonnonpuistossa on sallittu liikkuminen vain merkityillä reiteillä. Tapion taival -retkeilypolku kulkee osittain luonnonpuiston alueella. Ilomantsin kunnan vakinaiset asukkaat saavat liikkua alueella merkittyjen reittien ulkopuolella sienestääkseen tai marjastaakseen.


title: Pilkkusilli

text: Pilkkusilli ("Alosa alosa") on yksi suurimmista sillikaloista. Se kuuluu lähisukulaisensa täpläsillin tavoin kantasilleihin.


title: Pilkkusilli

text: Pilkkusilliä tavataan Välimeressä ja Altantin Euroopan puoleisella rannikolla. Se viettää suurimman osan ajastaan meressä mutta hakeutuu jokiin kutemaan. Itämeressä se on satunnaisvieras, joka on tavattu Suomessakin.


title: Pilkkusilli

text: Suurin suomesta pyydetty pilkkusilli painoi 1.515 kg. Ennätys on vuodelta 2002 Nauvosta.


title: Aldea (1928)

text: Aldea oli Chilen laivaston Serrano-luokan hävittäjä, joka palveli toisessa maailmansodassa.


title: Aldea (1928)

text: Alus tilattiin 1927 John I. Thornycroft and Companyltä Woolstonista. Sen köli laskettiin 8. maaliskuuta 1928 ja alus laskettiin vesille 28. marraskuuta kumminaan kontra-amiraali José Toribio Merino Saavedran puoliso Berta Castro de Merino. Alus valmistui 26. heinäkuuta 1929.


title: Aldea (1928)

text: "Aldea" lähti 9. elokuuta Chileen ensimmäisenä päällikkönään Silvestre Calderón. Sen reitti kulki Gran Canarian Las Palmasin, Teneriffan Santa Cruzin, Kap Verden São Vicenten, Pernambucon, Montevideon, Punta Arenasin ja Grapplerin kautta Talcahuanoon, mihin alus saapui 28. syyskuuta. Se jatkoi varustamisen jälkeen Valparaísoon, mihin se saapui 4. lokakuuta.


title: Aldea (1928)

text: Alus poistettiin palveluksesta 21. kesäkuuta 1957 ja se poistettiin alusluettelosta 12. helmikuuta 1958. Alus on romutettu.


title: Paul Voigt

text: Paul Voigt (1867 Schmiedenber, Saksa - 1943 Helsinki) oli saksalainen viulisti, joka muutti Suomeen 1800-luvun lopulla nykyisen Helsingin kaupunginorkesterin viulistiksi.


title: Paul Voigt

text: Voigt tuli Suomeen viimeistään 1893 ja soitti orkesterissa ensin vuoteen 1900 ja uudestaan 1910-1911.


title: Paul Voigt

text: Voigt toimi Jean Sibeliuksen puhtaaksikirjoittajana, ja on arveltu, että hänen jäämistöstään löytyisi arvoituksellisen kahdeksannen sinfonian nuotteja. Helsingin Sanomissa aiheesta julkaistun artikkelin johdosta jäämistön haltuunsa saaneen henkilön pojantytär ryhtyi tutkimaan aineistoa, mutta nuotteja ei löytynyt, sen sijaan löytyi kiinnostavia kirjeitä, jotka Sibelius on kirjoittanut Voigtille.


title: Mohamed Amsif

text: Mohamed Amsif (s. 7. helmikuuta 1989 Düsseldorf, Saksa) on marokkolainen jalkapalloilija. Maalivahtina pelaava Amsif edustaa Marokon pääsarjassa pelaavaa IR Tangeria.


title: Mohamed Amsif

text: Amsif jalkapalloilun kotikaupunkinsa paikallisessa seurassa TuRU Düsseldorfissa vuonna 1995. Kuuden vuoden jälkeen Amsif vaihtoi seuraa DSV Lierenfeldiin, jossa hän pelasi kahden kauden verran. Amsif edusti vielä vuosina 2003–2005 Wuppertaler SV:tä, kunnes päätyi Schalken junioreihin vuonna 2005.


title: Mohamed Amsif

text: Kaudella 2008–2009 Amsif pelasi ensimmäiset ottelunsa aikuisten tasolla Regionalligan sarjassa Schalken kakkosjoukkueessa. Hän oli myös kirjoilla joukkueen edustuksessa, mutta pelasi kaksi kautta kakkosjoukkueessa,


title: Mohamed Amsif

text: Amsif siirtyi kahden vuoden sopimuksella 2. Bundesliigassa pelanneeseen FC Augsburgiin. Hän pelasi avausottelunsa sarjan neljännellä kierroksella kotiottelussa VfL Osnabrückia vastaan, joka päättyi tasan 2–2. Augsburg nousi lopulta kauden päätteeksi Bundesliigaan tultuaan 2. Bundesliigassa toiseksi. Amsif pelasi kauden aikana kaksi ottelua.


title: Mohamed Amsif

text: Kaudella 2011–2012 Amsif pelasi ensimmäisen Bundesliigaottelunsa 6. marraskuuta 2011 Bayern Münchenia vastaan. Ottelu päättyi lopulta 1–2 tappioon.


title: Mohamed Amsif

text: Amsif edusti junioritasolla Saksan nuorten maajoukkueita vuosina 2006–2010. Hän pelasi yhden ottelun Saksan alle 18- ja 20-vuotiaiden maajoukkueessa, sekä kuusi ottelua Saksan alle 20-vuotiaiden maajoukkueessa.


title: Mohamed Amsif

text: Aikuisten tasolla Amsif on edustanut Marokkoa. Hän pelasi ensimmäisen maaottelunsa 13. marraskuuta 2011 Kamerunia vastaan LG cupissa. Ottelu päättyi tasan 1–1, mutta Kamerun voitti ottelun lopulta rangaistuspotkukilpailussa. Amsif valittiin myös Marokon joukkueeseen vuoden 2012 Afrikan-mestaruuskisoihin, jossa hän pelasi yhden ottelun Nigeriä vastaan. Marokon kisat päättyivät alkulohkoon. Amsif valittiin myöhemmin heinä-elokuussa pelattaviin jalkapallon Olympiaturnaukseen, jossa hän toimi Marokon ykkösvahtina.


title: Hyatt (1928)

text: Hyatt oli Chilen laivaston Serrano-luokan hävittäjä, joka palveli toisessa maailmansodassa.


title: Hyatt (1928)

text: Alus tilattiin 1927 John I. Thornycroft and Companylta Woolstonista Britanniasta. Sen köli laskettiin 23. syyskuuta ja alus laskettiin vesille 21. heinäkuuta 1928 kumminaan kontra-amiraali Desiderio Cubillosin puoliso Margarita L. de Cubillos. Alus valmistui 15. huhtikuuta 1929, ja se otettiin Chilen laivaston palvelukseen ensimmäisenä päällikkönään Gastón Kulczewski.


title: Hyatt (1928)

text: "Hyatt" lähti 15. huhtikuuta Portsmouthista kotimatkalle "Riquelmen" kanssa. Alukset poikkesivat Las Palmasissa, Pernambucossa, Montevideossa, Punta Arenasissa, Puerto Buenossa, Puerto Grapplerissa ja San Antoniossa, missä Chilen presidentti, laivastoministeri sekä laivaston komentajisto nousivat alukseen. Alus jatkoi matkaansa Valparaísoon, mihin se saapui 2. kesäkuuta 1929.


title: Hyatt (1928)

text: Alus poistettiin palveluksesta 31. elokuuta 1962 ja alusluettelosta 30. tammikuuta 1953. Alus on romutettu.


title: Mass Effect 3

text: Mass Effect 3 on BioWaren kehittämä ja Electronic Artsin maaliskuussa 2012 Microsoft Windowsille, Xbox 360:lle ja PlayStation 3:lle julkaisema "Mass Effect" -toimintaroolipelisarjan videopeli. Peli on Mass Effect -trilogian viimeinen osa. Pelin demoversio julkaistiin kaikille alustoille 14. helmikuuta 2012.


title: Mass Effect 3

text: "Mass Effect 3":n juoneen vaikuttavat pelaajan tekemät päätökset trilogian aiemmissa peleissä. Pelin tapahtumat sijoittuvat eri puolille galaksia. Taistelumekaniikkaa on muutettu aiempiin peleihin verrattuna niin, että suojaan hakeutumiseen ja taistelualueella liikkumiseen on lisätty mahdollisuuksia.


title: Mass Effect 3

text: Pelin tarina jatkuu "Mass Effect 2":n "Arrival"-lisäosan tapahtumista. Komentaja Shepardin tulee pelastaa galaksi Reapers-lajilta keräämällä muut galaksin sivilisaatiot yhteen, samalla kun ihmisten asiaa ajava Cerberus-sotilasjärjestö on päättänyt kääntyä häntä vastaan.


title: Mass Effect 3

text: "Mass Effect 3":ssa on kolme ennalta määriteltyä kampanjatilaa: toiminta, tarina ja roolipeli. Toimintatilan keskusteluissa vastaukset valitaan automaattisesti ja taisteluiden vaikeusaste on normaali; tarinatilassa pelaaja valitsee keskusteluissa itse vastaukset, mutta taisteluissa vaikeusaste on helppo; roolipelitilassa vastaukset valitaan itse ja vaikeusaste on normaali.


title: Mass Effect 3

text: Hahmojen taitojen kehitystä ja aseiden muokkausmahdollisuuksia on muutettu "Mass Effect 2":ta yksityiskohtaisemmiksi. Pelaajat aloittavat taitojen kehittämisen aluksi yhtä reittiä pitkin. Myöhemmin valitaan tarkemmin kahdesta vaihtoehdosta taidon kehityssuunta, mikä avaa jälleen uusia mahdollisuuksia. Aseita voi muokata aiemmista peleistä poikkeavalla tavalla lisäämällä uusia tähtäimiä, piippuja ja ammustyyppejä.


title: Mass Effect 3

text: "Mass Effect 3" sisältää enintään neljän pelaajan yhteistyömoninpelin, jossa pelaajat taistelevat varta vasten moninpeliin luoduissa tehtävissä, jotka saattavat vaikuttaa yksinpelikampanjan lopputulemaan. Moninpelitehtävien suorittaminen ei ole kuitenkaan välttämätöntä täydelliseen yksinpelikampanjan päätökseen.


title: Mass Effect 3

text: Moninpelissä ei ole hahmoja yksinpelistä, vaan pelaajat luovat oman hahmonsa ja valitsevat sille haluamansa rodun. Jokaisella rodulla on oma yksilöllinen voimansa. Kuten yksinpelissä, moninpelissä hahmon saaminen uudelle tasolle parantaa sen taitoja. Moninpelissä pelaajalla voi olla vain kaksi asetta kerrallaan ja asetta voi vaihtaa vain painamalla sitä vastaavaa painiketta pohjassa.


title: Mass Effect 3

text: "Mass Effect 3" sai kriittisen hyvän vastaanoton. Andrew Reiner "Game Informer"ista antoi pelille täydet pisteet eli 10/10 ja vakuutti että "BioWare on tehnyt yhden parhaista taidokkaasti muotoilluista tarinoista ikinä". Thierry Nguyen 1UP.com -sivustolta antoi arvosanaksi "A":n ja totesi, "Vaikka Mass Effect 3 kompastelee ajoittain, niin fakta on että Shepardin tarina tekee siitä ainutlaatuisemman roolipelin tänä vuonna." "Edge" antoi pelille pisteet 8/10 sanoen pelin olevan yksi rikkaimmista sci-fi-sagoista." Tom Francis PC-gameristä antoi pelille pisteet 93/100 kehuen pelin musiikkia." Mass Effect 3 oli ehdolla viiteen palkintoon vuonna 2012 Spike Video Game Awardsissa, sisältäen: Game of the Year, jonka se voitti ja paras RPG. Game Informer palkitsi pelin "vuoden peli" palkinnolla


title: Lapin rautatiesuunnitelmat

text: Tämä artikkeli kertoo suunnitelmista rakentaa rautateitä Suomen Lappiin.


title: Lapin rautatiesuunnitelmat

text: Lapin rautatiet käsittävät nykyisin rataosat Oulu–Tornio, Laurila–Kelloselkä sekä Tornio–Kolari. Lisäksi Torniosta on ratayhteys Haaparannalle Ruotsin rataverkkoon. Henkilöjunaliikennettä on näistä muilla paitsi Laurila–Kelloselkä-radalla Kemijärveltä eteenpäin. Lakkautettuja, joskin purkamattomia rataosia Lapissa ovat Kolari–Äkäsjoki ja Kolari–Rautuvaara sekä Salla–Kelloselkä. Kokonaisuutena nykyinen rataverkko ulottuu ainoastaan Etelä-Lappiin, joskin se yhdistää kaikki Lapin neljä kaupunkia valtakunnan rataverkkoon.


title: Lapin rautatiesuunnitelmat

text: Kolarin rata on rakennettu alun perin kaivosteollisuuden tarpeisiin, mutta nykyinen käyttö on toistaiseksi ainoastaan puutavaraliikennettä sekä henkilöliikennettä. Tosin henkilöliikennettäkään radalla ei ole ympärivuotisesti.


title: Lapin rautatiesuunnitelmat

text: Ennen Petsamon menetystä oli suunnitelmissa rakentaa rautatie Lapin halki Jäämerelle asti.


title: Lapin rautatiesuunnitelmat

text: 2000-luvulla uusien kaivoshankkeiden myötä sekä matkailun lisäännyttyä on väläytelty monia uusia ratahankkeita. Tärkeimpänä pidetään edelleen ratayhteyttä Jäämerelle. Etenkin Sodankylän ja Kittilän kunnissa on vireillä useita kaivoshankkeita, joiden myötä niiden yhdistämistä rataverkkoon joko suoraan Kolarin kautta tai Keski-Lapin poikittaisradan avulla Rovaniemelle on suunniteltu.


title: Lapin rautatiesuunnitelmat

text: Myös Sallan radan kunnostamista ja tavaraliikenteen aloittamista Venäjälle on Lapin liitto ajanut voimakkaasti. Sallan rata ulottuu kunnostamattomana valtakunnanrajalle asti, mutta Venäjän puoleinen osa on purettu. Aiemmin rataosalta on ollut yhteys Muurmannin radalle.


title: Lapin rautatiesuunnitelmat

text: Myös Koillismaan kautta Kuusamosta Lappiin tulevaa rataa on ideoitu. Yhteistä kaikille Lapin ratahankkeille on myös naapurimaista tuleva paine tavaraliikenteen kuljetusväylille, eikä niinkään kotimaan henkilöliikenteen tarpeet. Etenkin Norja on ollut aktiivinen halussaan yhdistää Jäämeren satamansa Euroopan ja Venäjän rataverkkoon. Tämä on seurausta muun muassa Koillisväylän lisääntyvästä rahtiliikenteestä.


title: Lapin rautatiesuunnitelmat

text: Jäämeren radan linjaukseksi on useita vaihtoehtoja, joista suoraan Kemijärveltä Sodankylän kautta Norjan Kirkkoniemeen kulkeva linjaus on muun muassa kaivosteollisuuden kannalta tärkein. Toinen linjausvaihtoehto on jatkaa Kolarin rataa Kilpisjärven kautta Norjan Skibotniin. Rataa on suunniteltu myös Sallasta Kantalahdelle, joka avaisi yhteydet Venäjän rataverkkoon ja sitä kautta eteenpäin.


title: Lapin rautatiesuunnitelmat

text: Selvityksen mukaan rata maksaisi yli kaksi miljardia euroa, ja rata ei ole kannattava.


title: Lapin rautatiesuunnitelmat

text: Lapin poikittaisrataa on ideoitu yhdistämään Kolari Ylläksen, Kittilän (Levin), Sodankylän ja Luoston ja Pyhän kautta Kemijärvelle. Rata palvelisi matkailua ja alueella lisääntyvää kaivosteollisuutta. Pitkään on ollut vireillä myös Soklin radaksi kutsuttu hanke, jossa rakennettaisiin Sallan radalta yhteys Savukosken kunnan alueelle avattavalle Soklin kaivokselle.


title: Lapin rautatiesuunnitelmat

text: Kolarin ja Ruotsin puolen Pajalan uusien kaivoshankkeiden myötä suunniteltiin radan jatkamista rajan yli Pajalaan. Tämä ei toteutune kaivosyhtiön päätettyä kuljettaa malmi Narvikin satamaan. Sitä vastoin lakkautettujen Rautuvaaran ja Äkäsjokisuun lyhyiden pistoratojen kunnostamista ja jatkamista Suomen puolen uudelleen avattavien kaivosten tarpeisiin pidetään todennäköisenä.


title: Lapin rautatiesuunnitelmat

text: Suomen Liikenne- ja viestintäministeriö on esittänyt Kolarin radan jatkamista Ylläkselle. Lapin poikittaisrata jatkaisi rataa samalla myös Leville. Etenkin norjalaiset ovat ehdottaneet Tromssan tai Skibotnin yhdistämistä Suomen rataverkkoon jatkamalla Kolarin rataa Kilpisjärven kautta Norjan puolelle.


title: Iskelmäketju

text: Iskelmäketju on Hannes Häyrisen käsikirjoittama ja ohjaama mustavalkoinen ja monofoninen musiikkielokuva, jonka ensi-ilta oli 30. lokakuuta 1959.


title: Iskelmäketju

text: Alkuperäinen valmistamo on Fennada-Filmi Oy ja teatterilevittäjä Adams Filmi Oy. Elokuvan tähtiparina ovat Pirkko Mannola ja Lasse Liemola.


title: Iskelmäketju

text: Pirkko Mannola ja elokuvassa mukana oleva Onni Gideon olivat yhdessä myös Juha Tapanisen filmissä "Iskelmäprinssi" vuonna 1991.


title: Iskelmäketju

text:
"Iskelmäketju" oli Häyrisen ainoa ohjaustyö. Ylen levystön päällikkö Pekka Gronow on pitänyt sitä onnistuneimpana 1950–60-lukujen vaihteessa tehdyistä iskelmäparaatifilmeistä.
Elokuvasta on julkaissut DVD-version vuonna 2005 YLE Tallennemyynti ja markkinoinnista on tällöin vastannut Finnkino Oy. Videon tunnuskappaleena on Lasse Liemolan esittämä kappale "Anna pois". Oheismateriaalina on trailerin lisäksi Erkko Kivikosken lyhytelokuvat "EP-X-503" (1962, 8 min) ja "Mopojengi" (1968, 8 min) sekä Kaarlo Nuorvalan "Melu" (1966, 18 min).


title: Iskelmäketju

text: Vuoden 2004 maaliskuussa Mannolalla ja Liemolalla oli elokuvan mukaan nimetty nostalginen menestyksekäs show Helsingin Savoy-teatterissa.


title: Iskelmäketju

text: Elokuvan alussa ollaan Fennada-Filmin johtaja Mauno I. Mäkelän työhuoneessa. Hannes Häyrinen esittelee Mäkelälle iskelmäelokuvaansa. Hän aikoo yhdistellä elokuvassa kuultavat iskelmät aasinsillalla toisiinsa ja lupaa vielä näytellä näitä siltoja rakentavan aasin osaa. Sitten hän esittelee Mäkelälle elokuvan kuvaaja Esko Töyrin, lavastaja Ensio Suomisen, äänittäjä Gösta Salmisen, järjestäjä Wäinö Tulosmaan sekä leikkaaja Ossi Skurnikin. Irmeli Mäkelä laulaa sitten esimerkin vuoksi kappaleen "Kultainen ruusu". Kohtauksen lopuksi Mäkelä kysyy kuinka elokuva alkaa, ja Hannes sanoo: "Näin!". Elokuva alkaa sitten kolmen trumpetin fanfaarilla. Elokuvan loppu on myös samankaltainen.


title: Iskelmäketju

text: Alkutekstien jälkeen Lasse Liemola menee kitara mukanaan Rytmikellariin, jossa orkesteri on lopettelemassa esitystään. Orkesterin pianisti ja johtaja (Erkki Ertama) pyytää Irmeliä laulamaan jotakin ja tämä esittää kappaleen "Toinen oikealta".


title: Iskelmäketju

text: Seuraavaksi lauluyhtye Jokerit esittää kappaleen "Strip-tease" ja Jörgen Petersen soittaa trumpettia. Jokerien miespuoliset jäsenet liehittelevät paikalla olevaa blondia kunnes tämä poistuu seuralaisensa ja Irmelin kanssa.


title: Iskelmäketju

text: Orkesterin johtaja kysyy Lasselta haluasiko hän laulaa ja tämä suostuu. Kappale on "Anna pois" ja siihen kuuluu laulun ohella kitarasoolo.


title: Iskelmäketju

text: Baaritiskillä orkesterin johtaja kyselee Lassen halukkuutta levylaulajaksi. Lassella on opiskelut kesken Kauppakorkeakoulussa, mutta hän lupaa tulla aamulla pianistin työpaikalle Iskelmä Oy:öön.


title: Iskelmäketju

text: Lassen saapuessa paikalle Seija Lampila ja studio-orkesteri ovat esittämässä kappaletta "Kun taivas itkee". Seija sulkee studion oven, jonka pieleen Lasse on jäänyt seuraamaan esitystä. Seuraavaksi Lasse tutustuu yhtiön topakkaan sihteeriin, neiti Rauhalaan (Eija Inkeri), ja haluaa tavata johtajan (Häyrinen). Tämä saapuukin kohta Kalevi Korven kanssa. Lasse joutuu odottelemaan, sillä Korpi harjoittelee orkesterin solistina kappaletta "Rakkauden satu" seuraavan päivän äänitystä varten. Neiti Rauhalakin heltyy haaveilemaan toimiston puolella laulun myötä.


title: Iskelmäketju

text: Korven lähdettyä Wiola Talvikki saapuu mukanaan Helena Siltala, jonka hän on sattunut tapaamaan ja siksi myöhästynyt. Wiola on saapunut äänittämään kappaletta "Muistatko" – kunhan naiset ovat ensin vaihtaneet kuulumiset ja mikrofoni saatu oikeaan asentoon.


title: Iskelmäketju

text: Hannes saa sitten kaukopuhelun ja Lasse pujahtaa studion puolelle tapaamaan orkesterin johtajaa ja saa laulaa kappaleen "Tuhat laulua lemmestä", johon naistrio Lampila-Talvikki-Siltala yhtyy ja Lasse tanssittaakin kutakin. Hän saa kuitenkin jalat alleen, kun neiti Rauhala on studion ovella ja pyytää vielä odottamaan. Hannes on nimittäin lähdössä tunniksi televisioon ja vie naisartistit mukanaan kahvittelemaan.


title: Iskelmäketju

text: Seuraavaksi ollaan sitten TES-TV:n studiolla, jossa on alkamassa nauhoitus Maynie Sirénin laulamasta kappaleesta "Nyt jää hyvästi vain". Sirén säestää itseään kitaralla. Tarkkaamon puolella Hannes innostuu itsekin laulamaan.


title: Iskelmäketju

text: Seuraava kohtaus tapahtuu taas levy-yhtiön toimistossa. Lasse on jo lähdössä, mutta Pirkko Mannolan saapuessa hän saattaa tämän tyhjän studion puolelle. Pirkko saa ensin käsityksen, että Lasse on firman johtaja. Studiossa Pirkko laulaa äänilevyn säestämänä kappaleen "Tschibi-tschibi-tschib" ja välillä tanssitaankin. Pirkko suutahtaa kun Lasse tunnustaa olevansa paikalla vain koelaulajana.


title: Iskelmäketju

text: Toimiston puolella neiti Rauhala on pitämässä kahvitaukoa ja Lasse auttaa tätä anteeksipyynnön kera vastailemalla puhelimeen. Seuraavaksi saapuu Georg Malmstén keskustelemaan uusista levytyksistä. Hän istuu pyörätuolissa, koskapa vasen jalka on kipsattu. Liisa Nevalaisen esittämä rahastaja saapuu karhuamaan saataviaan, ja kun johtaja ei ole vielä paikalla, Georg lepyttelee tätä laulullaan "Pennitön uneksija". Hannes soittaa sitten ilmoittaakseen ettei tule enää paikalle. Hän puhuu kuitenkin Jorin kanssa, ja tämä vihjaa Lasselle ja Pirkolle, että johtaja on menossa Kabaréhen.


title: Iskelmäketju

text: Kabaréssa Onni Gideonin yhtye on soittamassa Häyriselle huiluvetoista kappaletta "Schlepper Stomp". Lasse saa vihdoin tilaisuuden koelauluun ja esittää kappaleen "Banana". Onni soittaa tässä vaiheessa vielä yhtyeessään pystybassoa. Huumoria kohtauksiinn tuo lavan reunalla istuva siivoja (Sylva Rossi), joka säikähtelee orkesterin puhallinosuuksia. Hannes lupaa Lasselle levytyssopimuksen ja tämä jää Pirkon kanssa seuraamaan "stadi"laisen nuorenparin (Eeva ja Olavi Nieminen) vauhdikasta tanssiesitystä. Esitystä säestää kappale "Finnrock", jota kuullaan jo alkutekstien aikana. Hannes lupaa tanssijoille palata asiaan ja lahjoittaa nuorukaiselle sikarin sen "röökin" tilalle, jota tämä on pyytänyt Hannesta pitelemään.


title: Iskelmäketju

text: Lasse kertoo sitten Hannekselle, että Pirkkokin haluaa koelaulaa. Kappaleena on "Olen rakastunut", joka kuullaan vielä lopputekstien aikana. Hannes haluaa tehdä sopimuksen myös Pirkon kanssa ja pyytää nuoria illaksi vieraakseen Kabaréhen.


title: Iskelmäketju

text: Seuraavaksi ollaan jälleen Rytmikellarissa, jossa kitaristi Ingmar Englund on esittämässä orkesterin säestämänä kappaletta "Sputnik-polkka". Hannes on paikalla Tuula-Anneli Rantasen seurana. Leo Jokela kuuluttaa Rantasen kappaleen "Unhoita menneet", ja Rantasen sykähdyttävää esitystä kuulijat seuraavat hartaana.


title: Iskelmäketju

text: Illalla ollaan sitten Kabaréssa, ja siellä ensimmäisenä Helena Siltala laulaa kappaleen "Ranskalaiset korot". Esitykseen liittyy kuvaelma, jossa ollaan Pariisissa Eiffel-tornin läheisyydessä. Kuvaelman esittää tanssipari (Jaakko Lätti ja Anna-Liisa Källström).


title: Iskelmäketju

text: Seuraavana miesjuontaja (Vitaly Ketterer) kutsuu lavalle lauluyhtye Jokerit. Näiden numero on "Metsäkukka". Sitten on vuorossa Onni Gideonin takkutukkainen yhtye, ja se esittää humoristisen kappaleen "Mustat silmät". Esityksen aikana Onni rikkoo narisevan viulunsa, pianisti putoaa tuoliltaan ja sooloon intoutunutta rumpalia ammutaan päähän. Rumpali saa toki avukseen sairaanhoitajan. Kappaletta vauhdittaa sivusta mukaan tullut saksofonisti ja Onni innostuu show'aamaan pystybassonsa kanssa. Kappaleen lopussa Onni saa lavalle puhelun ja langan toisessa päässä on räpättävä naisihminen.


title: Iskelmäketju

text: Seuraavaksi Wiola Talvikki esittää kansainvälistä tasoa olevan numeron "You Go to My Head". Yllätysvieras Delta Rhythm Boys esittää vielä vauhdikkaan gospel-kappaleen "Joshua Fit the Battle of Jericho". Yhtyeessä on neljän laulajan lisäksi pianisti.


title: Iskelmäketju

text: Illan päätteeksi on tanssia Erik Lindströmin johtaman Kabaré-orkesterin tahdittamana. Orkesterissa on mukana muun muassa Pentti Lasanen. Päätöskappale on Lindströmin oma sävellys "Liian vähän aikaa" ja mukana on myös trumpetisti Petersen. Hannes haluaisi keskustella nuorten sopimuksista, mutta Lassen mielestä asia voi tällä kertaa odottaa huomiseen, sillä hän vie Pirkon tanssiparketille.


title: Bergenhjelm

text: Bergenhjelm oli Ruotsin ritarihuoneeseen kirjoitettu aatelissuku numero 794 ja vapaaherrallinen suku numero 154. Suku on lähtöisin Länsigötanmaalta ja Nils Svensson (1600-1669) toimi Uppsalan pormestarina vuonna 1650. Hänen poikansa kanslianeuvos Göran Berg toimi valtakunnankanslian aktuaarina ja aateloitiin 1719. Hänen veljensä valtiosihteeri Johan Berg (1629-1704) toimi mm lähettiläänä Venäjällä vuonna 1699. Hänet korotettiin vapaaherraksi vuonna 1694. Hän oli naimisissa arkkipiispa Stigzeliuksen tyttären kanssa.


title: Paini kesäolympialaisissa 1912 – kreikkalais-roomalaisen painin yli 82,5 kg

text: Kreikkalais-roomalaisen painin sarjaan yli 82,5 kg Tukholman olympiakisoissa 1912 osallistui 17 painijaa yhdeksästä maasta. Kilpailusta putosi kahden tappion jälkeen. Kilpailut käytiin 7. - 14. heinäkuuta.


text: Koska em. ottelun jälkeen jäi kilpailuun vain kolme painijaa, nämä pääsivät mitaliotteluihin.


title: Takako Fuji

text: Takako Fuji (, s. 1972, Tokio) on japanilainen naisnäyttelijä. Hänet tunnetaan muun muassa "Kauna"-elokuvista ("The Grudge"), joissa hän esittää Kayako Saekia. Hän on esiintynyt myös televisiossa ja toiminut ääninäyttelijänä.


title: Norfolk Southern Railway

text: Norfolk Southern Railway on yhdysvaltalainen rautatieyhtiö, jonka omistaa Norfolk Southern Corporation. Yhtiön päämaja sijaitsee Norfolkissa Virginiassa. Yhtiöllä on 34 600 kilometriä rautatietä 22 Yhdysvaltain itäisessä osavaltiossa, Washington DC:ssä ja Ontarion provinssissa Kanadassa. Yleisin rautatiellä kuljetettu tuote on hiili Indianan, Kentuckyn, Pennsylvanian, Tennesseen, Virginian ja Länsi-Virginian kaivoksilta. Lisäksi NS:llä on laaja konttiliikenneverkko itäisessä Pohjois-Amerikassa.


title: Norfolk Southern Railway

text: Vuonna 1990 Southern Railway nimettiin Norfolk Southern Railwayksi ja Norfolk and Western Railway yhdistettiin tähän. Yhtiö kasvoi vuonna 1999, kun puolet Conrailista yhdistettiin yhtiöön.


title: Justin Lin

text: Justin Lin (s. 1973) on taiwanilainen elokuvaohjaaja, tuottaja ja käsikirjoittaja. Hän on ohjannut Fast & Furious -elokuvasarjaa ja tuottanut sen yhden jakson "Fast & Furious 5". Hän ohjasi vuonna 2016 julkaistun "Star Trek Beyond" elokuvan.


title: Lallukka

text: Lallukka on suomalainen sukunimi. Tunnettuja Lallukkoja:Muuta:


title: Jeremy Vuolo

text:
Jeremy Joseph Vuolo (s. 5. syyskuuta 1987 Downingtown, Pennsylvania, Yhdysvallat) on yhdysvaltalainen jalkapalloilija, pelipaikaltaan maalivahti.
Hänen seuransa on tällä hetkellä New York Red Bulls. Vuolo allekirjoitti sopimuksen Red Bulls:n kanssa tammikuussa 2012. Vuolo saapui vuoden 2011 tammikuussa testijaksolle Ouluun ja ansaitsi esityksillään sopimuksen joukkueeseen. Tätä ennen hän oli pelannut Yhdysvaltojen yliopistosarjoissa, joissa hänet valittiin kauden 2009 parhaaksi maalivahdiksi.


title: Amazing cur

text:
Amazing cur eli treeing cur on Yhdysvalloissa kehitetty metsästyskoirarotu.
Amazin cur kehitettiin Yhdysvalloissa 1980-luvun alussa. Rodun kantaemä syntyi Stephens cur-uroksen ja Walker-rotuisen nartun risteytymästä. Rodun kehityksessä on käytetty pesukarhukoiria, Stephens cur- ja Mountain cur-rotuisia koiria.
Amazing cur on luonteeltaan uskollinen ja aktiivinen. Se pyrkii miellyttämään isäntäänsä mahdollisimman hyvin. Rotu on innokas metsästäessään. Amazing cur toimii innokkaasti ja tietäväisesti.


title: Lentopallon miesten SM-sarjakausi 1982–1983

text: Lentopallon miesten mestaruussarjassa kaudella 1982–1983 pelattiin kymmenen joukkueen runkosarja, josta kuusi parasta selvisi mitalisarjaan ja loput neljä alempaan jatkosarjaan taistelemaan sarjapaikastaan. Mestaruuden voitti Loimu -79 Turku, jolla nimellä Raision Loimu pääsarjassa esiintyi. "Varsinainen" Raision Loimu pelasi ykkössarjassa ja osallistui mestaruussarjakarsintaan jääden pisteen (käytännössä yhden voiton) päähän noususta.


text: Jatkosarjaan annettiin lähtöpisteitä runkosarjan sijoituksen perusteella 6-4-3-2-1-0


text: Jatkosarjaan annettiin lähtöpisteitä runkosarjan sijoituksen perusteella 3-2-1-0


text: Sarjasta putosivat Seinäjoen Maila-Jussit ja Karhulan Veikot. Tilalle nousivat Jyväskylän Kiri ja Lauritsalan Kisa


text: Nousukarsintasarjaan annettiin 1-sarjan lohkovoittajille 1 lähtöpiste.


title: Videla (1928)

text: Videla oli Chilen laivaston Serrano-luokan hävittäjä, joka palveli toisessa maailmansodassa.


title: Videla (1928)

text: Alus tilattiin 1927 John I. Thornycroft and Companyltä Woolstonista. Sen köli laskettiin 25. tammikuuta ja alus laskettiin vesille 16. lokakuuta kumminaan Elvira Plaza de Goñi. Alus valmistui 26. heinäkuuta 1929 ja se otettiin Chilen laivaston palvelukseen ensimmäisenä päällikkönään Enrique Errázuriz.


title: Videla (1928)

text: "Videla" lähti 9. elokuuta Southamptonista vieraillen Weymouthissa, Las Palmasissa, Santa Cruzissa, San Vicentessä, Pernambucossa, Montevideossa, Punta Arenasissa, Puerto Buenossa, Grapplerissa ja Talcahuanossa, jonne se saapui 28. syyskuuta. Alus jatkoi matkaansa San Antonion kautta Valparaisoon, jonne se saapui 1. lokakuuta.


title: Videla (1928)

text: Alus poistettiin palveluksesta 21. kesäkuuta 1957 ja se poistettiin alusluettelosta 12. helmikuuta 1958. Alus on romutettu.


title: Serrano (1928)

text: Serrano oli Chilen laivaston Serrano-luokan hävittäjä, joka palveli toisessa maailmansodassa.


title: Serrano (1928)

text: Alus tilattiin 1927 John I. Thornycroft and Companyltä Woolstonista. Sen köli laskettiin 21. kesäkuuta ja alus laskettiin vesille 25. tammikuuta 1928 kumminaan Chilen Lontoon-suurlähettilään Antonio Huneeus Ganan puoliso Magdalena Valdés de Hunneus. Alus valmistui 18. joulukuuta.


title: Serrano (1928)

text: "Serrano" lähti 3. tammikuuta 1929 Southamptonista Valparaísoon ensimmäisenä päällikkönään Victor Contreras. Matkalla alus vieraili Portlandissa, Las Palmasissa, Pernambucossa, Montevideossa ja Punta Arenasissa. Puerto Buenoon se saapui 13. helmikuuta ja jatkoi sieltä matkaansa Puerto Edénin ja San Antonion kautta Valparaísoon, mihin se saapui 22. helmikuuta.


title: Serrano (1928)

text: Alus modernisoitiin 1950-luvun puolivälissä saattajaksi, mutta suurimmat muutokset olivat yhdysvaltalaisen tutkan asentaminen sekä maston muuttaminen kolmijalkaiseksi. Lisäksi polttoainesäiliöitä oli kasvatettu ja kaikuluotain asennettu. Aseistusta kasvatettiin neljään 20 millimetrin ilmatorjuntatykkiin.


title: Serrano (1928)

text: Alus poistettiin palveluksesta 18. joulukuuta 1962 ja alusluettelosta 29. syyskuuta 1966. Alus myytiin 17. heinäkuuta 1967 romutettavaksi Agencias Metalúrgicas S.A.C:lle.


title: Amerikanbandoggi

text: Amerikanbandoggi on Yhdysvalloissa kehitetty vahtikoira.


title: Amerikanbandoggi

text:
Amerikanbandoggi on rakenteeltaan voimakas ja sillä on suhteellisen suuri pää. Jalat ovat vahvat ja kuono on neliömäinen. Karva on lyhyttä ja väriltään mikä tahansa. Rotu painaa 54-64kg ja sen säkäkorkeus on 66-73cm.
Amerikanbandoggi on luonteeltaan uskollinen ja puolustaa sitkeästi omistajaansa. Se on hyvin älykäs ja järkähtämätön, kun se päättää tehdä jotain. Rotu osoittaa suurta rohkeutta ja pelottomuutta, mutta samalla ystävällisyyttä ja rauhallisuutta.


title: Evelyn Lauder

text: Evelyn Lauder (o.s. Hausner) (12. elokuuta 1936 – 12. marraskuuta 2011) oli yhdysvaltalainen julkisuuden henkilö ja hyväntekijä, jonka nimiin on pantu Roosa nauhan idean keksiminen ja julkisuudessa levittäminen rintasyöpä-asian symbolina.


title: Evelyn Lauder

text: Hausner on syntyisin Wienistä Itävallasta, josta hän pakeni Saksan miehityksen jälkeen vanhempiensa kanssa ja asettui New Yorkiin. Hän kävi Hunter Collegea, josta hän valmistui 1958, ja tapasi jo tuolloin sokkotreffeillä tulevan miehensä Leonardin. Hän opiskeli myös Northwestern Universityssa. He avioituivat 1959. Avioiduttuaan hän luopui työstään koulun opettajana ja siirtyi miehensä yritykseen – jonka tämän äiti Estée Lauder oli perustanut 1946 – joka myi tuolloin kuutta tuotetta: huulipunaa, ihovoiteita ja kylpyöljyä.


title: Evelyn Lauder

text: Evelyn Lauder toimi Estée Lauder Companies -yhtiöiden johtotehtävissä ja oli Memorial Sloan-Kettering Cancer Centerin valvontalautakunnan jäsen. The New York Timesin artikkelissa vuodelta 1995 hänestä sanottiin, että hän on "moitteettomasti pukeutunut, uskomattoman järjestelmällinen nainen", joka oli asettunut hienosti julkiseen rooliin, joka aiemmin oli kuulunut hänen anopilleen Estée Lauderille.


title: Evelyn Lauder

text: Estée Lauderin johdossa toimiessaan Lauder suunnitteli tuotemerkin Clinique ja sen tuotesarjan. Hän toimi Cliniquen koulutusjohtajana ja oli ensimmäinen joka käytti tuotemerkin tunnusta, valkoista laboratoriotakkia, jota merkin myyjät käyttävät nykyisin kaikkialla maailmassa.


title: Evelyn Lauder

text: Lauder itse keräsi suuren osa 13,6 miljoonsta dollarista, jotka käytettiin Evelyn H. Lauder Breast Centerin perustamiseen Memorial Sloan-Kettering Cancer Centeriin, joka avatiin 1992 ja jonka toimiala on rintasyövän diagnosointi ja hoito. Hän oli tukemasa vielä 5 miljoonan dollarin keräämistä rahastoksi, jotka käytetään siellä tehtävän kliinisen tutkimuksen rahoittamiseen.


title: Evelyn Lauder

text: Self-nimisen lehden ensimmäinen vuotuinen numero joka keskittyy National Breast Cancer Awareness Month ilmestyi vuonna 1991 järjestetyn lounaan jälkeen, missä Lauder käsitteli aiheita rintasyöpäartikkeleita koskevien artikkeleiden aiheita ystävänsä Alexandra Penneyn kanssa, joka silloin työskenteli lehden päätoimittajana.


title: Evelyn Lauder

text: Penney ja Lauder perustivat The Breast Cancer Research Foundation ja virallistivat roosan nauhan rintasyövän symbolisksi Self-lehden seuraavan rintasyövän erikoisnuemeron yhteydessä 1992. Penneyn ajatus oli, että nauhaa olisi myynnissä Estee Lauderin New Yorkin myymälöissä. Lauder lupautui pitämään niitä yrityksen kaikissa Yhdysvaltojen myymälöissä.


title: Evelyn Lauder

text: Vuonna 1993 Lauder valvoi uuden sävyn kehittelyä, jonka nimeksi tuli Pink Ribbon ja joka oli hänen oma ja myös yrityksen panos rintasyöpäasian julkisuuden lisäämiseksi. Hänen miehensä maksoi The Breast Cancer Research Foundationin rekisteröinnin kaikissa 50 osavaltiossa. Vuoden 1995 alussa oli rahastolle kerätty 900 000 dollaria, mihin sisältyi Pink Ribbon -huulipunan ja poskipunan myynnistä saadut 120 000 dollaria ja 190 000 dollaria, jotka tulivat Clinique Berry Kiss -huulipunan myynnistä.


title: Evelyn Lauder

text: Lokakuussa 2008 Estée Lauder Companies arvioi, että yrityksen rintasyöpäkampanja oli tuottanut 35 miljoonaa dollaria tutkimukselle ja levittänyt 80 miljoonaa roosaa nauhaa.


title: Evelyn Lauder

text: Lauder kuoli kotonaan Manhattanilla munasarjasyöpään. Hän asui pitkään Floridassa Palm Beachissa.


title: Amerikanintiaanikoira

text: Amerikanintiaanikoira on Yhdysvalloissa kehitetty koirarotu.


title: Amerikanintiaanikoira

text: Amerikanintiaanikoiralla on melko pitkä kuono, pystyt korvat ja kaartunut häntä. Karva on keskipitkää ja paksua. Urokset painavat 14–21 kg ja niiden säkäkorkeus on 48–54 cm. Nartut painavat 11–18 kg ja niiden säkäkorkeus on 46–51 cm. Rodun liike on vaivatonta ja nopeaa. Muistuttaa jonkin verran siperianhuskya.


title: Amerikanintiaanikoira

text: Amerikanintiaanokoira on luonteeltaan uskollinen ja ahkera. Se työskentelee mielellään. Rodulla on vahva tahto ja ne ovat hyvinkin persoonallisia.


title: Herra Huu (täsmennyssivu)

text: Herra Huu voi viitata seuraaviin:


title: UK-areena

text: UK-areena on kaksi kaukaloa käsittävä harjoitusjäähalli Lappeenrannan kisapuistossa.


title: UK-areena

text: Idea yksityisestä harjoitusjäähallin rakentamisesta syntyi jääaikapulan seurauksena. Ajatus sai vauhtia syksyllä 2007 Saimaan Pallo ry:n perustaessa jäähallityöryhmän. Alkuvuodesta 2008 perustettiin Lappeenrannan Harrastus- ja nuorisojäähalli Oy. Kyseinen yhtiö käynnisti helmikuussa 2008 kaavamuutoksen Kisapuiston alueelle. Kaavamuutos vahvistettiin Lappeenrannan kaupunginvaltuustossa 12.1.2009. Jäähallin rakennustyö tilattiin YIT:ltä ja rakentaminen aloitettiin joulukuun 2009 lopulla. Hallin avajaiset vietettiin lokakuun alussa 2010.


title: UK-areena

text: - www.ukareena.fi


title: Whiplash (videopeli)

text: Whiplash on Crystal Dynamicsin kehittämä ja Eidos Interactiven julkaisema 3D-tasohyppelypeli PlayStation 2:lle ja Xboxille. Peli julkaistiin Euroopassa vuonna 2004. Pelin sankarit ovat pitkähäntäkärppä, Spanx ja kani Redmond, joka toimii pelissä aseena/työkaluna. Koko pelin ajan he joutuvat työskentelemään yhdessä, koska ovat ketjulla kiinni toisissaan.


title: Whiplash (videopeli)

text: Pelin päämäärä on paeta laboratoriosta, jossa ihmiset tekevät eläimillä testejä, mutta pelissä on myös kaksi muutakin tavoitetta:


title: Whiplash (videopeli)

text: 1) Vapauttaa muut eläimet käyttämällä päähahmojen ketjua hyväkseen. Vapautetu eläimet saattavat auttaa Spanxia ja Redmondia hyökkäämällä ihmisten kimppuun.


title: Whiplash (videopeli)

text: 2) Vahingoittaa ja tuhota laittetia mahdollisimman paljon, jotta yhtiöltä loppuisi rahat ja eläinkokeet lopetettaisiin.


title: Whiplash (videopeli)

text: Vaikka Redmond ja Spanx ovat ketjutettu toisiinsa kiinni, pelatavuus on samanlaista kuin muissakin tasohyppelypeleissä. Pelaaja ohjaa vain Spanxiä ja Redmond toimii aseena tai työkaluna. Spanxillä on tyypilliset tasohyppelykyvyt, kun taas Redmond on testien seurauksena rikkoutumaton ja hänellä voi piestä vartijoita, tunkea koneeseen, sekä käyttää koukkuna. Redmondin voi sytyttää tuleen, jäädyttää tai hänestä voi tulla radioaktiivinen. Yksi ainutlaatuinen asia pelissä on, että läpi kenttien hyvin monet laitteet ja esineet voivat rikkoa, ja siitä saa rahaa. Rahalla voi avata erikoisuuksia. Pieksemällä ihmisiä läpi kenttien, he pudottavat ruokaa, mikä nostaa Spanxin terveyttä tai Redmondin raivoa.


title: Kruunupyyn rautatieasema

text: Kruunupyyn rautatieasema () on rautatieliikennepaikka Pohjanmaan radalla. Se sijaitsee Kruunupyyn kunnassa kirkonkylän tuntumassa. Asema palveli aikoinaan niin kruunupyyläisiä, teerijärveläisiä kuin kaustisilaisia. Kuitenkin sotien jälkeen tehdyt uudet maantielinjaukset johdettiin rannikon sijaan Kokkolan ja Pännäisten suuntiin, jäi aseman merkitys melko vähäiseksi. Se alennettiin pysäkiksi jo 1953 ja henkilöliikenne lakkautettiin 1983. Asemarakennus on säilynyt hyväkuntoisena alkuperäisasussaan. Nykyisin liikennepaikka toimii lähinnä junakohtauspaikkana.


title: LoLa Monroe

text: Fershgenet Melaku (s. 23. lokakuuta 1986), taiteilijanimeltään LoLa Monroe, on yhdysvaltalainen hip hop -artisti, malli ja näyttelijä.Hänen taiteilijanimensä tulee Marilyn Monroen nimestä.Hänen esikuviaan ovat muun muassa Jay-Z, 50 Cent, Lil Wayne, 2Pac, Eminem, Lil’ Kim, Trina, Lauryn Hill ja Foxy Brown.


title: Juudaksenkorva

text: Juudaksenkorva ("Auricularia auricula-judae") on puun rungolla kasvava lahottajasieni.


title: Juudaksenkorva

text: Juudaksenkorvan itiöemät ovat halkaisijaltaan 2–15 cm, muodoltaan epäsymmetrisiä, usein korvaa muistuttavia. Malto on läpikuultavan kumi- tai hyytelömäistä.


title: Juudaksenkorva

text: Juudaksenkorvia tavataan Euroopassa ja Pohjois-Amerikassa sekä Aasiassa.


title: Juudaksenkorva

text: Juudaksenkorvaa ja sen sukulaislajeja käytetään aasialaisessa ruoanlaitossa, enemmän rakenteen ja värin kuin maun takia. Ne kuivataan ja leikataan suikaleiksi, jotka sekoitetaan keittoon tai salaattiin. Koska lahottajasienien kasvattaminen on helpompaa kuin mykoritsasienien, juudaksenkorvia kasvatetaan myyntiin tukkien ja puulastusäkkien pinnalla satojatuhansia tonneja vuodessa. "Auricaria"-suvun sieniä käytetään myös kiinalaisessa lääketieteessä, ja niiden mahdollista käyttöä syöpälääkkeenä tutkitaan.


title: Balls Out

text: Balls Out on yhdysvaltalaisen glam metal -yhtyeen Steel Pantherin kolmas pitkäsoitto.


title: Balls Out

text: Albumin kappalelista julkaistiin 26. elokuuta 2011.


title: Bergenskjöld

text: Bergenskjöld on Ruotsin ritarihuoneeseen kirjoitettu aatelissuku numero 1943. Maisteri Andreas Laurentii Edzbergius opiskeli Leipzigin yliopistossa ja toimi kotiin palattuaan kuningas Kaarle X Kustaan hovisaarnaajana 1658. Myösänen poikansa, maisteri Zacharias Andreae Esberg Nericius (1666-1708) pääsi työskentelemään valtakunnan mahtihenkilöiden tuntumaan, sillä hän toimi kreivi Bengt Oxenstiernan saarnaajana ja leskikuningatar Hedvig Eleonooran hovisaarnaajana. Lopulta hänestä tuli Wexiön piispa. Hän oli myös avioliittonsa kautta liittynyt vaikutusvaltaiseen Benzelstierna-sukuun, sillä hänen vaimonsa isä oli Erik Benzelius vanhempi. Hänen kaksi poikaansa aateloitiin vuonna 1751 nimellä Bergenskjöld. Heistä Erik (1699-1769) oli Notaari Salan hopeakaivoksilla ja vuorikollegion asessori sekä vuodesta 1755 vuorineuvos. Toinen veli Carl Henrik (1700-1743) auskultoi Svean hovioikeudessa, minkä jälkeen hän toimi Salan pormestarina, valtionpankin asessorina, hovioikeuden neuvoksena ja valtiopäiväedustajana. Hänen vaimonsa oli ruukinomistaja Michael Hisingerin tytär. Kuninkaallinen kamariherra Zacharias Bergenskjöld (1743-1798) seurasi kuningas Kustaa III:tta tämän ulkomaanmatkalla ja toimi myöhemmin Konstantinopolissa komissiosihteerinä.


title: Orella (1928)

text: Orella oli Chilen laivaston Serrano-luokan hävittäjä, joka palveli toisessa maailmansodassa.


title: Orella (1928)

text: Alus tilattiin 1927 John I. Thornycroft and Companyltä Woolstonista. Sen köli laskettiin 21. kesäkuuta ja alus laskettiin vesille 8. maaliskuuta 1928 kumminaan kontra-amiraali Enrique Costa Pellón puoliso Clara C. de Costa Pelló. Alus valmistui 18. joulukuuta.


title: Orella (1928)

text: "Orella" lähti 3. tammikuuta 1929 Southamptonista Valparaísoon, jonne se saapui 22. helmikuuta. Matkalla alus vieraili Portlandissa, Las Palmasissa, Pernambucossa, Montevideossa ja Punta Arenasissa, jonne se saapui 13. helmikuuta varustettavaksi. Puerto Arenasista alus matkasi Puerto Buenon, Puerto Edénin ja San Antonion kautta määränpäähänsä.


title: Orella (1928)

text: Alus modernisoitiin 1950-luvun puolivälissä saattajaksi, mutta suurimmat muutokset olivat yhdysvaltalaisen tutkan asentaminen sekä maston muuttaminen kolmijalkaiseksi. Lisäksi polttoainesäiliöitä oli kasvatettu ja kaikuluotain asennettu. Aseistusta kasvatettiin neljään 20 millimetrin ilmatorjuntatykkiin.


title: Orella (1928)

text: Alus poistettiin palveluksesta 18. joulukuuta 1962 ja alusluettelosta 29. syyskuuta 1966. Alus myytiin romutettavaksi 17. heinäkuuta 1967 Agencias Metalurgicas S.A.C.:lle.


title: Riquelme (1928)

text: Riquelme oli Chilen laivaston Serrano-luokan hävittäjä, joka palveli toisessa maailmansodassa.


title: Riquelme (1928)

text: Alus tilattiin 1927 John I. Thornycroft and Companyltä Woolstonista. Sen köli laskettiin 18. heinäkuuta ja alus laskettiin vesille 21. toukokuuta 1928 kumminaan Chilen Lontoon laivastoattasean puoliso María L. de von Schroeders. Alus valmistui 15. huhtikuuta 1929, ja se otettiin Chilen laivaston palvelukseen ensimmäisenä päällikkönään Vicente Merino.


title: Riquelme (1928)

text: "Riquelme" lähti 16. toukokuuta Portsmouthista kotimatkalle "Hyattin" kanssa ja vieraili matkalla Las Palmasissa, Pernambucossa, Montevideossa, Punta Arenasissa, Puerto Buenossa, Grapplerissa ja San Antoniossa, missä Chilen presidentti, laivasto ministeri ja laivaston johto nousivat alukselle. Alukset jatkoivat matkaansa Valparaísoon, jonne ne saapuivat 2. kesäkuuta.


title: Riquelme (1928)

text: Alus modernisoitiin 1950-luvun puolivälissä saattajaksi, mutta suurimmat muutokset olivat yhdysvaltalaisen tutkan asentaminen ja maston muuttaminen kolmijalkaiseksi. Lisäksi aluksen polttoainesäiliöitä kasvatettiin ja sinne asennettiin kaikuluotain. Aseistusta kasvatettiin neljään 20 millimetrin ilmatorjuntatykkiin.


title: Riquelme (1928)

text: Alus poistettiin palveluksesta 31. elokuuta 1962 ja alusluettelosta 30. tammikuuta 1963. Alus on romutettu.


title: Almirante Lynch -luokka (1912)

text: Almirante Lynch -luokka oli toisessa maailmansodassa palvellut Chilen laivaston hävittäjäluokka, johon kuului kuusi alusta. Alukset tilattiin 1911 J. Samuel White and Companyltä Cowesista. Britannian kuninkaallinen laivasto pakko-otti elokuussa 1914 omaan laivastoonsa neljä luokan aluksista, jotka muodostivat Faulknor-luokan. Kolme aluksista selvisi sodasta ja Chile sai lunastaa ne toukokuussa 1920. Luokan alukset poikkesivat sodan aikana tehtyjen muutosten vuoksi runsaasti kahdesta Chilessä olleesta aluksesta ja ne luokiteltiin uudelleen Almirante Williams -luokaksi. Sotapalvelus oli kuluttanut kuitenkin palautettuja aluksia pahoin. Ne poistettiinkin palveluksesta jo 1930-luvulla ja alukset romutettiin 1933-1937.


title: Fenyyliasetoni

text: Fenyyliasetoni on ketoni ja siitä käytetään joskus nimiä fenyyli-2-propanoni tai bentsyylimetyyliketoni tai metyylibentsyyliketoni.


title: Fenyyliasetoni

text:
Fenylasetonia voidaan valmistaa monella tapaa. Esimerkiksi bentseenin ja klooriasetonin välisellä Friedel–Crafts-alkyloinnilla.
Muita tapoja valmistaa yhdistettä ovat fenyylietikkahapon ketonisointi 400–500 °C lämpötilassa ceriumoksidin toimiessa katalyyttinä, fenyylipropyleenioksidin zeoliittikatalysoitu toisiintuminen ja 2-fenyylipropanolin hapetus.


title: Fenyyliasetoni

text: Yhdistettä käytetään muun muassa lääkeaineiden. kuten prenylamiinin, synteesissä.


title: Umm-Salal SC

text: Umm-Salal Sport Club () on qatarilainen jalkapalloseura, joka perustettiin vuonna 1979. Tuolloin se tunnettiin nimellä Al-Tadamun Club. Joukkue on saavuttanut muun muassa Emir of Qatar Cup mestaruuden vuonna 2008. Umm-Salal on pelannut myös kerran Aasian Mestarien liigassa kaudella 2009, jolloin se eteni puolivälieriin saakka.


title: Umm-Salal SC

text: Joukkueen kotistadion on Al-Gharafa Stadion, joka sijaitsee Dohassa.


title: Franz Josef Degenhardt

text: Franz-Josef Degenhardt (3. joulukuuta 1931 Schwelm, Westphalia, Saksa – 14. marraskuuta 2011 Quickborn, Schleswig-Holstein, Saksa) oli saksalainen runoilija, satiirikko, prosaisti ja ennen kaikkea laulaja-lauluntekijä, joka oli näkemyksiltään vasemmistolainen. Hän oli koulutukseltaan juristi ja oppiarvoltaan oikeustieteen tohtori.


title: Franz Josef Degenhardt

text: Degenhardt opiskeli oikeustiedettä 1952–1956 Kölnissä ja Freiburgissa ja suoritti asianajajatutkinnon 1956 ja toistamiseen 1960. Vuodesta 1961 hän työskenteli Saarbrückenin yliopiston Eurooppa-instituurissa ja sai tohtorin arvon 1966. Degenhardt liittyi Saksan sosialidemokraattiseen puolueeseen (SPD) 1961, mutta hänet erotettiin 1971, koska hän tuki Saksan kommunistista puoluetta (DKP), johon hän liittyi 1978.


title: Franz Josef Degenhardt

text: Juridiikan ohella hän esiintyi ja levytti 1960-luvulta alkaen. Hänen tunnetuin kappaleensa ja saman niminen albuminsa on "Spiel nicht mit den Schmuddelkindern", mutta hän julkaisi lähes 50 albumia, joista ensimmäinen oli "Zwischen Null Uhr Null und Mitternacht", julkaistu myöhemmin uudestaan nimellä "Rumpelstilzchen". Hänen viimeiset albuminsa olivat "Krieg gegen den Krieg" ja "Dämmerung", jotka ilmestyivät 2003 ja 2006. Degenhardt oli vuonna 1968 mukana oikeudenkäynneissä, jotka liittyivät Saksan 1960-luvun opiskelijaliikehdintään ja puolusti niissä etupäässä sosialidemokraatteja ja kommunisteja. Samalla hän oli laulajana itsekin opiskelijaliikkeen merkittävimpiä äänitorvia. Albumillaan "Wildledermantelmann"(1977) hän arvostelee entisiä tovereitaan siitä, että he hänen mielestään pettivät sosialistiset ihanteet ja siirtyivät sosiaaliliberaareiksi. Albumin otsikko ('samettitakkinen mies') pilkkaa heidän omaksumaansa pukeutumistyyliä.


title: Franz Josef Degenhardt

text: Degenhardtin albumilla "Junge Paare Auf Den Bänken" (1986) olevat kappaleet sekä kappale "Vorsicht Gorilla" vuonna 1985 ilmestyneellä saman nimisellä albumilla ovat hänen käännöksiään ranskalaiselta laulaja-lauluntekijältä Georges Brassensilta, joka on henkisesti hänen läheisimpiä liittolaisiaan.


title: Franz Josef Degenhardt

text: Degenhardt kirjoitti muutamia romaaneja, joissa on omaelämäkerrallinen juonne: "Zündschnüre" ("Sytytyslanka", 1972), "Brandstellen" (1974), "Der Liedermacher" (1982) and "Für ewig und drei Tage" (1999).


title: Franz Josef Degenhardt

text: Hänen serkkunsa oli katolinen Paderbornin arkkipiispa Johannes Joachim Degenhardt. Hänen veljensä vaimo on yhdysvaltalaissyntyinen kuvittaja Gertrude Degenhardt, joka on kuvittanut hänen levyjensä kansia.


title: Franz Josef Degenhardt

text: Degenhardt asui kuolemaansa saakka Quickbornissa Kreis Pinnebergissä Schleswig-Holsteinissa.


title: Franz Josef Degenhardt

text: Hänen kaksi poikaansa Jan Degenhardt ja Kai Degenhardt ovat myös laulajia.


title: Georges Brassens

text: Georges Brassens (22. lokakuuta 1921 – 29. lokakuuta 1981) oli ranskalainen laulaja-lauluntekijä ja runoilija. Brassensia pidetään yhtenä ranskalaisen chansonin kolmesta suuresta B:stä: Brel, Brassens ja Barbara. Häntä pidetään yhtenä parhaista Ranskan toisen maailmansodan jälkeisen ajan runoilijoista, ja vuonna 1967 hän sai ranskalaisen kirjallisuuspalkinnon Grand Prix de poésie de l'Académie françaisen, joka myönnetään ranskankieliselle runoilijalle hänen tuotannostaan.


title: Sam Liebkind

text: Sam Liebkind (s. 27. lokakuuta 1983 Helsinki) on suomalainen jääkiekkovalmentaja, joka toimii Itävallan Erste Bank Eishockey Ligan EC Graz 99ersin maalivahtivalmentajana.


title: Sam Liebkind

text: Liebkind toimi jo 19-vuotiaana Suomi-sarjajoukkue Heinolan Kiekon maalivahtivalmentajana kaudella 2002–2003. Kaudella 2004–2005 hän hoiti vain 21-vuotiaana samaa virkaa Pelicansin SM-liigajoukkueessa. Vuodet 2005–2007 Liebkind toimi Espoo Bluesin B-nuorten valmennuksessa; kaudella 2005–2006 hän oli joukkueen apuvalmentaja ja kaudella 2006–2007 maalivahtivalmentaja. Jälkimmäinen kausi päättyi Bluesilla SM-pronssiin.


title: Sam Liebkind

text: Vuodet 2007–2011 Liebkind toimi Norjan GET-liigan Stavanger Oilersin maalivahtivalmentajana. Hän toimi ensimmäisen kautensa 2007–2008 päätteeksi myös Aasian liigassa japanilaisjoukkue Oji Eaglesin maalivahtivalmentaja ja voitti sen päätteeksi mestaruuden. Kausi 2009–2010 päättyi Liebkindillä Stavangerissa Norjanmestaruuteen ja kausi 2010–2011 hopeaan.


title: Sam Liebkind

text: Liebkind on toiminut myös Norjan A-maajoukkueen maalivahtivalmentajana Vancouverin olympiakisoissa 2010 sekä MM-kilpailuissa vuosina 2009 ja 2010. Kaudeksi 2011–2012 hän siirtyi itävaltalaisen EC Graz 99ersin maalivahtivalmentajaksi.


title: Sam Liebkind

text: Liebkind siirtyi EC Graz 99ersin riveistä Itävallan Pääkaupunkiin, Vienna Capitalsin valmennustiimiin kaudelle 2012–2013. Vienna Capitals teki seurahistoriaa voittamalla Erste Bank Eishockey Ligan ennakkosuosikki seuran Redbull Salzburgin puolivälierissä ja eteni aina Erste Bank Eishockey Ligan finaaleihin ensimmäistä kertaa 2005 jälkeen. UPC Vienna Capitals voitti Erste Bank Eishockey Ligan runkosarjan sekä hopeaa kaudella 2012–2013.


title: Grand Prix de poésie de l'Académie française

text: Grand Prix de Poésie de l'Académie française on ranskalainen kirjallisuuspalkinto, joka on myönnetty vuodesta 1957 runoilijalle, ranskankieliselle runoilijalle hänen tuotannostaan.


title: Kärkipotku

text: Kärkipotkuksi kutsutaan erityistä potkutekniikkaa, jossa jalkapallo saatetaan liikkeelle jalkaterän kärjellä. "Kärkkäri" on erityisen tehokas, sillä se voidaan suorittaa suorasta juoksusta, eikä maalivahdille jää aikaa reagoida. Tekniikkaa pidetään yleisesti haastavana. Brasilialainen jalkapalloilija Ronaldo pystyi huipputasolla viimeistelemään useita maaleja kärkkärillä.


title: Pyöräilyn Suomen-mestaruuskilpailut 1908

text: Suomen pyöräilymestaruudesta kilpailtiin jälleen kahdeksan vuoden tauon jälkeen vuonna 1908. Tampereen Pyrintöä edustanut Arvi Salmi voitti kaksi matkaa kolmesta, joka riitti mestaruuteen. Lyhimmän matkan voitti Viipurin Reippaan Arvi Mustonen.


text: Parhaat tulokset:


title: Lundqvist

text: Lundqvist tai Lundkvist on muun muassa seuraavien henkilöiden sukunimi:


title: Grönlund

text: Grönlund on muun muassa seuraavien henkilöiden sukunimi:


title: Bergenstråhle

text: Bergenstråhle on Ruotsin ritarihuoneeseen kirjoitettu aatelissuku numero 1693 ja vapaaherrallinen suku numero 371 ja 400. Suku on lähtöisin Jönköpingistä, jossa Nils Jonsson (k. 1670) oli raatimiehenä. Hänen poikansa Gabriel Wetterberg (1665-1729) oli Carlströmin ruukin omistaja ja hänet aateloitiin 1719 nimellä Bergenstråhle. Samalla kertaa aatelisarvon saivat hänen vaimonsa Agneta Flinkin pojat tämän edellisestä avioliitosta. Heistä Johan Rudman, aateloituna Bergenstråhle (1689-1761), toimi hovioikeuden asessorina ja Lorentz Rudman, aateloituna Bergenstråhle (1694-1760), oli Jönköpingin rykmentin kapteeni. Kenraalimajuri Gustaf Bergebstråhle (1771-1829) korotettiin vapaaherraksi vuonna 1829 ja eversti, Jönköpingin läänin maaherra Claës Gabriel Bergenstråhle (s. 1787) korotettiin vapaaherraksi vuonna 1855. Suomen ritarihuoneeseen nimellä Bergenstråle suvun kirjoitti Carl Johan Rudman sekä Per Rudman.


title: Meidän talo

text: Meidän Talo on A-lehtien julkaisema omakotiasumiseen keskittyvä aikakauslehti. Lehden levikki on noin 60 000 ja lukijamäärä noin 300 000. Lehti ilmestyy 12 kertaa vuodessa.


title: Inna Patrakova

text: Inna Patrakova (s. 1970 Leningrad, Neuvostoliitto) on Suomessa asuva venäläinen kirjailija ja tulkki, koulutukseltaan mainosgraafikko.


title: Inna Patrakova

text: Patrakova muutti 1998 Suomeen ja on Venäjän ja Suomen kansalainen. Hän johtaa tulkkiyritystä ja opiskelee Helsingin yliopistossa venäjän kieltä.


title: Inna Patrakova

text: Teoksissaan hän ironisoi suomalaisten ja venäläisten stereotypioita.


title: Berghman

text: Berghman on Ruotsin ritarihuoneeseen kirjoitettu aatelissuku numero 922 ja Bergenadler-nimisenä numero 1617. Arvid Bergenadler (1643-1722) oli Götan hovioikeuden asessori Hans Berghman (1642-1705) toimi Kronobergin läänin kamreerina, samoin kuin Götan hovioikeuden asessori, hovioikeuden neuvos Hans Fredrik Berghman (1707-1772).


title: Janne Törmänen

text: Janne Törmänen (s. 29. tammikuuta 1989 Kauniainen) on suomalainen jalkapalloilija, joka edustaa Ykkösessä pelaavaa Grankulla IFK:ta. Hän on pelipaikaltaan keskikenttäpelaaja, joka pelaa keskikentän pohjalla tai oikealla laidalla.


title: Janne Törmänen

text: Törmäsen kasvattajaseura on Grankulla IFK, mutta hän vietti suurimman osan juniorivuosistaan Helsingin Jalkapalloklubissa. Hän palasi vuonna 2008 takaisin kasvattajaseuraansa, mutta vain vuoden päästä hän siirtyi takaisin Klubi 04:ään. Onnistuneen kauden päätteeksi Törmänen teki sopimuksen Veikkausliigassa pelanneen FC Lahden kanssa. Debyyttinsä pääsarjatasolla hän teki 17. huhtikuuta 2010 ottelussa FF Jaroa vastaan. Kaudeksi 2011 hän palasi GrIFK:n riveihin.


title: Janne Törmänen

text: Törmänen on edustanut Suomen poikamaajoukkueita jokaisessa ikäluokassa vuosina 2004–2008. Maaotteluita hän on pelannut yhteensä 46 kappaletta, joka oikeuttaa jaettuun yhdenteentoista sijaan eniten poikamaaotteluita pelanneiden listalla.


title: Janne Törmänen

text: Törmänen pelaa Futsal-liigaa Liikunnan Riemussa.


title: Markus Kronholm

text: Markus Kronholm (s. 2. huhtikuuta 1991 Pietarsaari) on suomalainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan keskikenttäpelaaja.


title: Markus Kronholm

text: Kronholm on FF Jaron kasvatti. Ensimmäisen kerran hän pelasi FF Jaron edustusjoukkueessa 20. helmikuuta 2009 Liigacupin ottelussa FC Honkaa vastaan. Veikkausliigassa hän debytoi 17. huhtikuuta 2010 vierasottelussa FC Lahtea vastaan. Hänen pelipaikkansa on keskikenttä. Kauden 2015 loppuun mennessä Kronholm on pelannut 125 liigaottelua ja tehnyt niissä viisi maalia. Yhden Kakkosessa pelaanneen JBK-kauden jälkeen Kronholm palasi Ykkösessä pelanneeseen Jaroon.


title: Remorat

text: Remorat (Echeneidae) on ahvenkaloihin kuuluva kalaheimo. Heimon lajeja tavataan kaikista lämpimistä ja lauhkeista valtameristä.


title: Remorat

text: Varhaisimmat remorojen heimoon kuuluvat fossiilit on ajoitettu oligoseenikauden loppupuolelle. Nykyään heimossa elää 8 lajia, jotka jaetaan 4 sukuun. Remorat ovat läheistä sukua dolfiineille ("Coryphaenidae") ja oka-ahvenille ("Rachycentridae") ja muodostavat eräiden kalatieteilijöiden mukaan monofyleettisen ryhmän.


title: Remorat

text: Remorat ovat pituudeltaan noin 17–100 cm pitkiä ja suurin laji on isoremora ja pienikokoisin on valkoremora. Ruumiinmuodoltaan ne ovat hoikkia ja pitkulaisia kaloja, joiden tunnusmerkillisin piirre on etumaisesta selkäevästä kehittynyt imulevy. Selkäevä sijaitsee ruumiin takaosassa ja on muodoltaan kolmiomainen, peräevä on pitkä ja pyrstöevä suora. Remoralajien leuat ovat leveät ja alaleuka työntyy yläleukaa pidemmälle. Lajeilta puuttuu uimarakko. Väriltään remorat ovat tyypillisesti ruskehtavan harmaita ja ruumiissa voi olla myös vaaleampia tai tummempia vaakaraitoja.


title: Remorat

text: Remoroja tavataan kaikista valtameristä ja ne elävät tyypillisesti lähellä rannikkoa lämpimissä vesissä. Toisinaan niitä tavataan myös lauhkeissa vesissä, jonne ne kulkeutuvat isäntäeläimiinsä kiinnittyneenä. Remoralajit kiinnittyvät imulevynsä avulla haihin, valaisiin, merinisäkkäisiin, kilpikonniin ja toisinaan myös sukeltajiin. Osa lajeista on hyvin spesifisiä isäntälajiensa suhteen esimerkiksi valkoremora kiinnittyy lähinnä paholaisrauskuihin, valasremora valaisiin ja marliiniremora purjekalojen heimon lajeihin. "Echeneis"-suvun lajit, kuten isoremora, uivat usein myös vapaana, eivätkä kiinnittyneenä isäntiinsä haihin, mutta pienemmät lajit viettävät suurimman osan elämästään kiinni isännässään.


title: Remorat

text: Remorat kiinnittyvät haihin ja muihin isäntäeläimiinsä lähinnä siksi, että se on helppo tapa liikkua vedessä. Ne voivat napata isäntäeläimensä saaliin tai syödä sen saaliintähteitä, mutta ne pyydystävät myös itse kaloja sekä syövät loisia isäntänsä iholta. Valkoremorat elävät paholaisrauskujen kidus- ja suuonteloissa. Remoralajien kutuaika ajoittuu kesälle ja syksyn alulle.


title: Elina Lehtikunnas-Mustakallio

text: Elina Lehtikunnas-Mustakallio (22. kesäkuuta 1927 Tampere – 14. lokakuuta 2011 Helsinki) oli suomalainen teatteriopetuksen uranuurtaja, joka toi opetukseen uusia ja mullistavia menetelmiä, kuten naamiot.


title: Elina Lehtikunnas-Mustakallio

text: Lehtikunnas valmistui vuonna 1947 maamieskoulusta. Ollessaan au pairina Ranskassa hän kiinnostui maan kielestä ja kulttuurista. Hän valmistui ohjaajaksi Teatterikoulusta 1957 ja opiskeli sen jälkeen myös Ranskassa. Hän toimi ohjaajana Joensuun kaupunginteatterissa 1957–1959 ja Helsingin Kansanteatteri-Työväenteatterissa 1959–1962. Vuosina 1959–1970 hän opetti Teatterikoulussa mutta myös muissa taiteenalan oppilaitoksissa ja Kansallisoopperassa. Hänen kiinnostuksenkohteensa oli erityisesti mimiikka.


title: Elina Lehtikunnas-Mustakallio

text: Lehtikunnas-Mustakallion puoliso oli vuodesta 1965 lääkäri Matti Mustakallio (k. 1979).


title: Susanna Paasonen

text: Susanna Paasonen (s. 1975 Helsinki) on suomalainen tutkija ja Turun yliopiston mediatutkimuksen professori.


title: Susanna Paasonen

text: Paasonen väitteli filosofian tohtoriksi Turun yliopistossa vuonna 2002. Hänen väitöskirjansa käsitteli internetin popularisointia ja sukupuolta. Paasonen nimitettiin mediatutkimuksen professoriksi Turun yliopistoon 1. elokuuta 2011 alkaen. Hän on työskennellyt myös Helsingin, Jyväskylän ja Tampereen yliopistoissa. MIT Press julkaisi lokakuussa 2011 Paasosen monografian "Carnal Resonance: Affect and Online Pornography".


title: Susanna Paasonen

text: Suomalainen Tiedeakatemia myönsi Paasoselle akateemikko Eino Jutikkalan mukaan nimetyn ensimmäistä kertaa jaetun Jutikkala-palkinnon 14. marraskuuta 2011. Palkinnon suuruus oli 15 000 euroa.


title: A. I. Virtanen -palkinto

text: A. I. Virtanen -palkinto myönnetään joka toinen vuosi suomalaisen kemistin Artturi Ilmari Virtasen elämäntyön muistamiseksi tunnustuksena kansainvälisesti korkeatasoisesta tutkimustyöstä.


title: A. I. Virtanen -palkinto

text: Palkinto on saanut nimensä Nobel-palkitun A. I. Virtasen mukaan. Palkinnon taustalla ovat Suomalaisten Kemistien Seura, Suomen Biobio-seura (Societas Biochemica, Biophysica et Microbio-logica Fenniae) ja Ravitsemuksen Tutkimussäätiö. Palkintoon kuuluu rahapalkinto ja kuvanveistäjä Aimo Tukiaisen suunnittelema hopeinen A. I. Virtanen -mitali sekä kunniakirja.


title: Paasonen

text: Paasonen on suomalainen sukunimi, joka on muun muassa seuraavilla henkilöillä:


title: Peter von Martens

text: Peter Hugo Julius von Martens (13. toukokuuta 1932 Helsinki – 9. maaliskuuta 1983 Karjaa) oli suomenruotsalainen toimittaja ja kirjailija.


title: Peter von Martens

text: Peter von Martensin vanhemmat olivat Pelastusarmeijan upseeri Arvid Hugo Julius von Martens (1903–1993) ja Kate Nyman. Hänen veljensä on pappi ja kirjailija Paul von Martens (1930–2017)


title: Peter von Martens

text: Von Martens oli naimisissa vuodesta 1959 valokuvamalli ja elokuvanäyttelijä Lena von Martensin (o.s. Ressler, s. 1940) kanssa. He asuivat 1960-luvulla Espanjan Teneriffalla, Pariisissa ja Roomassa. Avioliitto päättyi eroon Peter von Martensin alkoholismin ja väkivaltaisuuden takia.


title: Juornaankylä

text: Juornaankylä on Askolan kylä, jossa asuu noin 200 asukasta, kesäisin noin 450 ja joka valittiin 2000 vuoden itäuusmaalaiseksi kyläksi.


title: Juornaankylä

text: Kylässä on oma Juornaankylän koulu, jonka piirissä toimii vanhempainyhdistys, metsästysseura ja Valkjärvi-yhdistys. Juornaankylän nuorisoseuralla on 1911 rakennettu ja peruskorjattu Juornaankylän nuorisoseurantalo, millä on viikonpäivinä erilaista toimintaa ja jonka pihalla järjestetään elokuisin elomarkkinat, millä myydään leivoksia, kudonnaisia ja muuta tavaraa.


title: Kartanonmäki (Myrskylä)

text: Kartanonmäki on entisen Myrskylän kartanon lähialueeseen, koko Pohjois-Myrskylän käsittävään Myrskylänkylään kuuluva kulmakunta.


title: Kartanonmäki (Myrskylä)

text:
Alueelle perustettiin Kartanonmäen kyläyhdistys ry 2006. Vaikka Kartanonmäki toiminnallisesti voidaan katsoa liittyvän Myrskylän kirkonkylään, silti se jo 1800-luvun kirkonkirjoissa katsottiin Myrskylänkylästä erilliseksi asuinpaikaksi. Tuolloin aluetta nimitettiin vielä toimivan kartanon mukaan Myrskylä gårdiksi.
Kartanonmäki valittiin 2007 vuoden itäuusmalaaiseksi kyläksi.


title: Kartanonmäki (Myrskylä)

text:
Kartanonmäellä on kiinteistönkehitystoimintaa. Varsinaisen mäen, joka on huomattavasti Kirkkojärven pintaa korkeamalla lounais- ja länsipuolella on alava alue, jonne on kaavoitettu pientalotontteja kunnallistekniikoineen aikaisemman Myrskylän kirkonkylän keskustaa lähempänä olevan Kapakanmäen pientaloalueen jatkoksi.
Pientalotontteja alueelta lienee myyty vasta yksi.


title: Kartanonmäki (Myrskylä)

text: Nimettyjä väyliä alueella ovat Magneettimiehenkuja ja Mimosaneidonkuja. Myrskyläläinen magneettimies oli Pekka Streng. Mimosaneidonkujan nimi on myös peräisin Strengin levyalbumilta Kesämaankuja, jonka niminen kuja valmistuu asemakaavan mukaisesti Kartanonmäelle.


title: Kartanonmäki (Myrskylä)

text: Alueeseen kuuluu ylänkö, josta on näköala Kirkkojärvelle lounaaseen. Kapakanmäen alueelta päin kulkee rannan mukaisesti viimeistelyltään keskeneräinen pyörätie Kirkkojärven rantaa pitkin, ja sen varrella on keinotekoinen valmisteilla oleva hiekkaranta, jonka molemmilla puolilla on edelleen runsaasti vesikasvillisuutta, ruohikkoa ja pensaikkoa, josta kesällä voi kuulla useiden vesilintujen ääniä.


title: Kartanonmäki (Myrskylä)

text: Kartanonmäen lähipiiriin kuuluu entisen huonekalutehdas Myrskylä Oy:n entiset rakennukset, jossa toimi ennen K-rautakauppa, nyt vähittäiskaupan ketjuista riippumaton rautakauppa, pieni puukenkätehdas, tietokonepalveluyritys ja ja muita pieniä palveluyrityksiä. Rakennus sijaitsee Artjärventien ja Porlammintien (Lapinjärventien) risteyksen itäpuolella. Kartanonmäki idässä rajoittuu suolta tulevaan suureen jokimaiseen laskuojaan, jonka ruohottuneilla rannoilla voi tehdä mm. lintuhavaintoja.


title: Lena von Martens

text: Lena Carina von Martens (o.s. Ressler; 15. tammikuuta 1940 – 16. joulukuuta 2015 Liperi) oli suomalainen valokuvamalli ja elokuvanäyttelijä.


title: Lena von Martens

text: Von Martens työskenteli myyjänä, kun hän voitti "Elokuva-Aitta"-lehden järjestämän Suomen kaunein tyttö -kilpailun. Voiton jälkeen hän työskenteli valokuvamallina ja esiintyi televisiossa sekä muutamissa kotimaisissa elokuvissa, muun muassa Aarne Tarkaksen vuonna 1959 ohjaamassa elokuvassa "Vatsa sisään, rinta ulos!". Hän meni naimisiin 1959 suomenruotsalaisen kirjailijan ja toimittajan Peter von Martensin kanssa, ja pariskunta muutti pian pois Suomesta, ensin Espanjan Teneriffalle ja myöhemmin Pariisiin ja sieltä edelleen Roomaan.


title: Lena von Martens

text: Von Martens toimi edelleen valokuvamallina ja aloitti Pariisissa asuessaan elokuvauran. Hän esiintyi natsityttö Hankan roolissa Roger Vadimin 1963 ohjaamassa elokuvaasa "Hyve ja pahe" ("Le vice et la vertu") sekä barbaariprinsessa Xenian roolissa Anthony Mannin 1964 ohjaamassa elokuvassa "Rooman valtakunnan tuho" ("The Fall of the Roman Empire"). Roomassa asuessaan von Martens esiintyi sivurooleissa useissa italialaisissa elokuvissa. Kaikkiaan hän esiintyi noin 40 elokuvassa.


title: Lena von Martens

text: Von Martens erosi miehestään Roomassa, koska tämä oli osoittautunut väkivaltaiseksi alkoholistiksi ja uhkapeluriksi. Hän meni toisen kerran naimisiin sisilialaisen liikemiehen kanssa, jolla oli mafiayhteyksiä. Näihin aikoihin von Martensin elokuvaura oli jo hiipunut, ja hän toimi sitten miehensä painostuksesta korkean luokan puhelintyttönä viihdyttäen varakkaita asiakkaita.


title: Lena von Martens

text: Kun toinen aviomies joutui vankilaan, von Martens muutti Italiasta pariksi vuodeksi Tunisiaan, mutta palasi sitten Suomeen. Suomessa hän työskenteli ensin puhelunvälittäjänä ja sitten kongressiemäntänä. Vuonna 2005 hän asui Pohjois-Karjalan Liperissä.


title: Lena von Martens

text: Kirjailija Seppo Porvali on kirjoittanut von Martensin elämänvaiheista kirjan "Lena von Martens – Kaikki minun roolini" (Kustannusosakeyhtiö Revontuli, 2000).


title: Queenswayn metroasema

text: Queenswayn metroasema on Lontoon metron Central Linen asema Westminsterin alueella Lontoossa Yhdistyneessä kuningaskunnassa. Se sijaitsee Bayswater Roadin ja Queenswayn risteyksessä Kensington Gardensin luoteispuolella. Asema on Lontoon matkakortin maksualueella 1. Asemalta on noin 200 metrin matka Circle- ja District-linjojen Bayswaterin asemalle.


title: Queenswayn metroasema

text: Queenswayn asema avattiin 30. heinäkuuta 1900 osana Central London Railwayta nimellä Queen’s Road. Nykyisen nimensä asema sai 1. syyskuuta 1946. Alkuperäinen Harry Bell Measuresin suunnittelema asemarakennus on edelleen käytössä.


title: Queenswayn metroasema

text: Asema oli suljettuna toukokuusta 2005 kesäkuuhun 2006 aseman hissien uudistustöiden vuoksi.


title: NBA:n vuoden puolustuspelaaja

text: NBA:n vuoden puolustuspelaaja on vuosittain jaettava palkinto, joka myönnetään NBA:n parhaalle puolustuspelaajalle. Palkinto on jaettu kaudesta 1982–1983 lähtien.


title: Suomen valelääkäripaljastukset

text: Valelääkäripaljastuksia tehtiin Suomessa syksyllä 2011, vaikka jo aiemmin paljastui yksi tapaus. Valelääkäri on lääkärinä esiintyvä henkilö, jolla ei ole tehtävään vaadittavaa koulutusta ja pätevyyttä.


title: Suomen valelääkäripaljastukset

text: Vuosina 2008–2009 Karkkilassa ja Karjaalla työskenteli terveyskeskuslääkärinä mies, jolla ei ollut lääkärinkoulutusta. Hänet tuomittiin puolentoista vuoden ehdottomaan vankeusrangaistukseen, joka pysyi myös hovioikeudessa.


title: Suomen valelääkäripaljastukset

text: Vuonna 2011 paljastui ainakin kaksi valelääkäritapausta, joista ensimmäinen oli Esa Antero Laiho. Hän todisteli lääkärinpätevyyttään väärennetyillä pietarilaisen oppilaitoksen papereilla. Hän ehti kymmenen vuoden uransa aikana ansaita yli 1,1 miljoonaa euroa. Hänet on tuomittu lääkehuijauksesta Yhdysvalloissa kolmen vuoden vankeuteen. Laiho kertoi opiskelleensa Yhdysvalloissa Ross University -nimisessä oppilaitoksessa. Laiho ei saanut valituslupaa korkeimpaan oikeuteen, joten voimaan jäi viiden vuoden vankeustuomio ja miljoonan euron korvaukset.


title: Suomen valelääkäripaljastukset

text: Tampereelta paljastunut valelääkäri on tunnustanut ostaneensa paperit Pietarista. Hän työskenteli Tampereen kaupungin palveluksessa. Hänestä oli tehty tutkintapyyntö jo 2010 mutta se ei johtanut toimiin.


title: Suomen valelääkäripaljastukset

text: Asian tutkimiseksi asetettiin toimikunta, jota johti Jacob Söderman. Toimikunta selvitti Valviran ja muiden viranomaisten toiminnan asianmukaisuuden. Ryhmän muut jäsenet olivat arkkiatri Risto Pelkonen ja entinen oikeusasiamies Riitta-Leena Paunio.


title: Suomen valelääkäripaljastukset

text: Laihon ja pirkanmaalaisen valelääkärin tapausten tutkinta saatiin loppuun kesäkuussa 2012. Laiho tuomittiin 23. kesäkuuta 2016 Helsingin käräjäoikeudessa neljäksi ja puoleksi vuodeksi ehdottomaan vankeuteen ja yli miljoonaan euron korvauksiin, mutta hän valitti tuomiostaan Helsingin hovioikeuteen, joka alkoi käsitellä juttua 3. tammikuuta 2017.


title: Suomen valelääkäripaljastukset

text: On myös paljastunut lääkäreinä esiintyviä muita hoitoja antaneita jotka eivät kuitenkaan ole toimineet lääkärin tehtävissä. Kummatkin sanovat että heillä on Kiinassa suoritettu lääkärikoulutus. Vaihtoehtohoitoja tarjonneiden henkilöiden toiminnassa oli kysymys harhaanjohtavasta palveluista ilmoittelusta – ei luvattomasta lääkärinä toimimisesta.


title: Suomen valelääkäripaljastukset

text: Suomessa on paljastunut myös valehoitajia. Salossa vanhuspalveluyritystä vaimonsa kanssa pitänyt mies paljastui valehoitajaksi.


title: Santiago de Compostelan katedraali

text: Santiago de Compostelan katedraali () on roomalaiskatolinen katedraali Santiago de Compostelassa Galiciassa Espanjassa. Katedraalin paikalla on ollut kirkollista toimintaa 800-luvun alusta. Nykyisen katedraalin rakennustyöt aloitettiin vuonna 1075, ja ne jatkuivat jaksoittain vuoteen 1211 saakka.


title: Santiago de Compostelan katedraali

text: Katedraali edustaa vahvasti romaanista arkkitehtuuria. Sen pilarit ovat perusmuodoltaan neliöitä, ja niiden sivuissa on kiinni neljä puolipylvästä. Pylväät kannattavat tynnyriholvia sekä jakavat tilan osiin. Keskikäytävän puoleisin puolipylväs kohoaa koko käytävän korkuiseksi kannattelemaan holvikattoa. Sivuikkunat toimivat epäsuorana valonlähteenä.


title: Santiago de Compostelan katedraali

text: Katedraalin sisäänkäyntiä koristava Pórtico da Gloria kuuluu romaanisen kuvanveiston merkittävimpiin veistoskokonaisuuksiin.


title: Air Jordan

text: Air Jordan on Niken valmistama kenkäsarja. Se on nimetty entisen koripalloilijan, Michael Jordanin, mukaan. Kenkäsarjan ensimmäinen malli tuli markkinoille vuonna 1985. Michael Jordan käytti kenkiä myös NBA-otteluissa.


title: Air Jordan

text: Vuodesta 1988 Nike käytti kengissä ensimmäistä kertaa niin sanottua "Jumpman"-logoa. Air Jordan -kenkiä markkinoitiin ahkerasti mediassa ja kengät tulivat tunnetuiksi lukuisista mainoksista. Vuoteen 1997 mennessä kengät olivat saavuttaneet niin suuren aseman, että Air Jordan -kengistä synnytettiin oma brändi Niken ulkopuolelle. Täten kengistä poistettiin viittaukset Nikeen.


title: Air Jordan

text: Myös lukuisat muut urheilijat ovat mainostaneet omia Air Jordan -mallistojaan: muun muassa Derek Jeterillä, Terrell Owensilla ja Roy Jonesilla on omat mallistot.


title: Air Jordan

text: Vuosien 1985–1986 aikana Air Jordan kenkiä myytiin yhteensä kaksi miljoonaa kappaletta kahden vuoden aikana. Air Jordan -kengät ovat olleet useina vuosina maailman myydyimpien urheilukenkien joukossa.


title: Hikkaduwa

text: Hikkaduwa on kylä Sri Lankan lounaisrannikolla 100 kilometriä etelään Sri Lankan pääkaupungista, Colombosta.


title: Hikkaduwa

text: Vuonna 2004 iskeneen tsunamin vaikutukset veivät monelta srilankalaiselta ammatin, joten valtio kustansi elinkeinonsa menettäneille ihmisille ompelukoneita. Tästä syystä Hikkaduwassa on todella paljon räätäleitä, jotka ovat erikoistuneet tekemään turisteille mittatilaustöinä erityisesti surffishortseja ja t-paitoja.


title: Hikkaduwa

text: Hikkaduwa sijaitsee Gallen ja Colombon välisen Galle Roadin varrella. Kukoistavan turismin vuoksi Hikkaduwan kylään on liitetty lähikylät neljän kilometrin säteellä kylästä, mikä on entisestään ruuhkauttanut sen läpi kulkevan Galle Roadin liikennettä. Kylässä on rautatieasema.


title: Hikkaduwa

text: Kaakkois-Aasian monsuunikausi kestää toukokuusta marraskuuhun. Vuonna 2004 tsunami tuhosi Hikkaduwan suurelta osin.


title: Hikkaduwa

text: Hikkaduwa on reppumatkailijoiden suosima surffikylä. Tien varrella sijaitsevien paikallisten kauppojen kiertely on vaikeaa liikenteen vuoksi, joten varsinaiset shoppailumahdollisuudet Hikkaduwassa ovat vähäiset. Monsuunikauden ajaksi monet Hikkaduwan paikalliset hotellit, ravintolat sekä kaupat sulkevat ovensa. Surffauksen lisäksi Hikkaduwan rannoilla on loistavat mahdollisuudet myös sukellukseen, snorklaukseen sekä kalastukseen, minkä takia se on erityisesti nuorten suosima matkakohde. Eri aktiviteettien ohella Hikkaduwan rantaravintolat tarjoavat matkaajille tuoreita kalaruokia ja vilkkaan yöelämän.


title: Paul von Martens

text: Paul Arvid Friedrich von Martens (16. kesäkuuta 1930 Helsinki – 21. kesäkuuta 2017 Espoo) oli suomalainen (suomenruotsalainen) pappi, toimittaja ja kirjailija.


title: Paul von Martens

text: Paul von Martensin vanhemmat olivat Pelastusarmeijan upseeri Arvid Hugo Julius von Martens (1903–1993) ja Kate Nyman. Hänen veljensä oli toimittaja ja kirjailija Peter von Martens ja isoisänsä Venäjän armeijan lääkäri Friedrich von Martens. Hänen kotonaan puhuttiin ruotsia ja saksaa.


title: Paul von Martens

text: Nuorena von Martens opiskeli kuvataidetta, ja hänen ystäviinsä kuului Lars Jansson. Hän opiskeli teologiaa Åbo Akademissa, ja hänet vihittiin papiksi 1954. Hän työskenteli 1950–1960-luvulla opiskelija- ja seurakuntapappina Helsingissä. Vuonna 1971 hän siirtyi Yleisradion palvelukseen ja toimi ruotsinkielisen radion päällikkönä vuoteen 1993 saakka. Hänet vihittiin teologian kunniatohtoriksi Åbo Akademissa vuonna 1998.


title: Kohtalokas syrjähyppy

text: Kohtalokas syrjähyppy ("Unfaithful") on Adrian Lynen ohjaama yhdysvaltalainen eroottinen draamaelokuva vuodelta 2002. Se perustuu ranskalaiseen elokuvaan "Mies, nainen, rakastaja" vuodelta 1968.


title: Kohtalokas syrjähyppy

text: "Kohtalokas syrjähyppy" tuotti yli 119 miljoonaa dollaria. Elokuva sai sekalaisia arvosteluja, mutta Diane Lanen roolisuoritusta ylistettiin. Hän voitti National Society of Film Critics- ja New York Film Critics Circle -palkinnon parhaasta naispääosasta ja oli ehdolla Golden Globe- ja Oscar-palkintojen saajaksi.


title: Pierre Renoir

text: Pierre Renoir (1885–1952) oli ranskalainen näyttelijä. Taidemaalari Pierre-Auguste Renoir oli hänen isänsä. Hänellä oli yksi veli, elokuvaohjaaja Jean Renoir (1894–1979). Pierre Renoirin poika oli elokuvaaja ja ohjaaja Claude Renoir (1914–1993).


title: Marcus Reno

text: Marcus Albert Reno (15. marraskuuta 1834 – 30. maaliskuuta 1889) oli yhdysvaltalainen majuri, joka selvisi hengissä 1876 käydystä Little Bighornin taistelusta. Everstiluutnantti George Armstrong Custerin alaisena 7. ratsuväkirykmentissä palvellut Reno sai osakseen paljon kritiikkiä taistelun jälkeen, ja hänet asetettiin sotilastuomioistuimen eteen monista laiminlyönneistä syytettynä.


title: Marcus Reno

text: Reno syntyi Carroltonissa Illinoisissa James and Charlotte Renon neljäntenä lapsena. 1851 hän kirjoittautui West Pointin sotilasakatemian, josta suoriutui 1857. Palveltuaan vajaan kolmen vuoden ajan luutnanttina Fort Walla Wallassa Washingtonissa, Reno nimitettiin vuonna 1861 ensimmäiseen ratsuväkirykmenttiin. Sisällissodassa Reno ehti ottaa osaa moneen taisteluun ennen haavoittumistaan 1863. Saman vuoden aikana hän solmi avioliiton Mary Hannah Rossin kanssa. Ennen sisällissodan loppumista Reno yleni ilman palkankorotusta majurista everstiksi ja päätyi vuonna 1865 vapaaehtoisjoukkojen prikaatinkenraaliksi. Sodan loppuessa Reno oli Pennsylvanian 12. ratsuväkirykmentin komentajana.


title: Marcus Reno

text: Vuonna 1868 Reno nimitettiin majuriksi 7. ratsuväkirykmenttiin. Hänen toimipaikkansa oli ensin Kansasissa, kaksi vuotta myöhemmin Coloradossa. Vaimonsa heikentyneen terveydentilan johdosta Reno otti kahden vuoden virkavapaan, ja ennätti takaisin juuri ennen 1876 tehtyä sotaretkeä Little Bighorniin. Kun Istuvan Härän ja Hullun Hevosen johtamat yhdistyneiden tasankointiaanien sotajoukot ympäröivät ratsuväen, kuoli yli 200 yhdysvaltain sotilasta Custer itse mukaan lukien. Renon johtamat joukot, jotka olivat erillään Custerista, selvisivät paljon pienimmin menetyksin intiaanien kyllästyttyä piirittämään heitä. Lehdistö etsi syyllisiä verilöylyyn, ja Renon tekemiset taistelun aikana joutuivat tarkan tutkimuksen kohteiksi. Häntä syytettiin pelkuruudesta ja tottelemattomuudesta, ja vaadittiin sotatuomioistuimen eteen tekemiensä oletettujen virheiden vuoksi. Oikeudenkäynti Renoa vastaan osoitti hänet kuitenkin syyttömäksi itseensä kohdistuneisiin epäilyihin.


title: Marcus Reno

text:
Renon sotilasura loppui 1880. Hänet erotettiin armeijasta 23 palveluvuoden jälkeen jatkuvan alkoholin käytön ja paheksuttavan käytöksen vuoksi.
Reno kuoli Washingtonissa 30. 3.1889.


title: Häät (Danielle Steelin romaani)

text: Häät () on Danielle Steelin 2002 julkaistu romaani. Teoksen on suomentanut Aila Lundberg ja WSOY kustantamana 2002.


title: Häät (Danielle Steelin romaani)

text: Kirja kertoo 29-vuotiaasta Allegra Steinbergistä joka on menestyvä asianajaja ja joka tapaa työmatkallaan new yorkilaisen kirjailijan Jeff Hamiltonin. Pian pariskunta suunnittelee jo häitä, mutta Steelimäiseen tapaan mikään ei ole koskaan niin helppoa ja yksinkertaista.


title: Australianbandogge

text: "Bandog" tai "bandogge" tarkoitti vanhassa englannissa koiraa, joka oli päivällä kytketty ja yöllä irti, ts. vahtikoiraa, mutta omaa rotuaan niistä ei muodostunut. Australianbandogge -nimitystä käytetään Australiassa vahti- ja seurakoiraksi kehitetystä kannasta, jonka jalostuksessa on käytetty mm. pitbullia ja napolinmastiffia, mikä myös näkyy koirien ulkomuodossa. Australiassa on siellä "Australian bandog"iksi kutsuttuihin koiriin erikoistuneita kasvattajia, mutta omaksi rodukseen sitä ei ole luokiteltu Australian, eikä myöskään ainakaan Suomen, Englannin eikä Yhdysvaltain kennelliitoissa (per 23.4.2016).


title: Australianbandogge

text: Australianbandogge on melko voimakasrakenteinen. Karva on lyhyttä. Uros painaa ainakin 40 kg ja sen säkäkorkeus on ainakin 28 tuumaa. Narttu painaa ainakin 35 kg ja sen säkäkorkeus on ainakin 26 tuumaa.


title: Australianbandogge

text: Australianbandogge on luonteeltaan uskollinen ja suojelevainen. Se puolustaa perhettään, mutta päästää vieraita perheensä lähelle. Rotu liikkuu mielellään etenkin metsästäessään.


title: Mogadishun tuomiokirkko

text: Mogadishun tuomiokirkko oli roomalaiskatolinen tuomiokirkko Mogadishussa, Somaliassa. Se toimi Mogadiscion hiippakunnan pääpaikkana. Se rakennettiin vuonna 1928 osana italialaisten suunnitelmaa Mogadishun kehittämisestä Italian Somalimaan pääkaupunkina. Tuomiokirkko on tyyliltään normannilais-goottilainen, ja se rakennettiin Cefalùn tuomiokirkon pohjalta.


title: Mogadishun tuomiokirkko

text: Mogadiscion viimeinen piispa Pietro Salvatore Colombo joutui tapetuksi messua tuomiokirkossa viettäessään vuonna 1989. Joitain vuosia myöhemmin islamilaiset fundamentalistit tuhosivat rakennuksen täysin.


title: Vorarefilia

text: Vorarefilia (usein lyhennetään vore) on seksuaalinen fetisismi ja parafilia jossa seksuaalinen mielenkiinto kohdistuu toisen syömiseen, syödyksi tulemiseen, tai sen katseluun. Fantasioihin yleensä liittyy elävän uhrin nieleminen, ja vatsassa sen sulattaminen. Koska fetissiä on fyysisesti mahdotonta saavuttaa tosielämässä, sitä nautitaan kuvina, tarinoina, videoina ja peleinä.


title: Vorarefilia

text: Sana vorarefilia on yhdistelmä latinan sanasta "vorare" ("niellä"), joka on sukua muinaiskreikan sanalle "bora" (, ”ruoka”), sekä kreikan sanasta "filia" (, ”rakkaus”).


title: Presa canario

text: Presa canario ("Perro de Presa Canario"), tunnettu aiemmin suomeksi nimellä Kanariandoggi ("Dogo Canario"), on Espanjassa kehitetty koirarotu. Espanjan hallituksen 30. huhtikuuta 1991 säätämän lain mukaan se on Gran Canarian luonnonsymboli, minkä vuoksi se esiintyy usein paikallisten autojen rekisterikilvissä. Rotu on FCI:n ja alkuperäismaan välisten aiempien mielipide-erojen takia jakautunut kahteen tyyppiin, moderniin näyttelyversioon ja alkuperäiseen "presa canario"-työkoiraan.


title: Presa canario

text:
Presalla on hieman kuutiomainen pää ja riippuvat korvat. Karva on lyhyttä ja sileää. Nahka on joustavaa. FCI:n määritelmän mukaan urokset ovat 50-65-kiloisia ja nartut 40-55-kiloisia, kun taas alkuperäisen määritelmän mukaan urosten paino vaihtelee 45-57 kilogramman ja narttujen 40-50 kilogramman välillä. FCI-määritelmän mukaan urosten säkäkorkeus on 60-65cm ja narttujen 56-61cm, alkuperäisen rotumääritelmän mitat ovat 1 cm:n verran suuremmat. Värit jaetaan kahteen pääluokkaan, ruskeaan ja brindleen. Ensin mainitussa sävy vaihtelee hopean-hiekanvärisen, hiekanvärisen (fawnin tai beigen) ja tumman punaruskean välillä. Jälkimmäisestä tunnetaan niin ikään eri sävyjä: hiekka-brindle (fawn-brindle), punabrindle, ruskeabrindle, mustabrindle ja ns. "vihreäbrindle" ("verdino brindle" eli brindle, joka näyttää hieman vihreäsävyiseltä). Musta väritys sallitaan ainoastaan presa canarion rotumääritelmässä. Kaikenvärisillä koirilla tulee olla musta maski.
Presa on tasapainoinen ja itsevarma. Se on uskollinen ja suojelevainen perhettään kohtaan. Rotu liikkuu joustavasti.


title: Presa canario

text: Presa on kotoisin Gran Canarialta, missä se ajoi alun perin karjaa ja vartioi taloja ja rakennuksia. Se polveutuu fuerteventuranpaimenkoiran alkuperäisestä muodosta "bardino majorerosta", ja vielä nykyisinkin työlinjainen presa canario muistuttaa väritykseltään ja rakenteeltaan fuerteventuralaista sukulaisrotuaan. Espanjan Maatalous- ja kalastusministeriö hyväksyi rodun 25. toukokuuta 2001 nimellä "presa canario" ja kirjasi sen rotumääritelmän niin kutsuttuun "Real Decreto" -dokumenttiin, joka julkaistiin Espanjan hallituksen virallisessa "Boletin Oficial del Estado" -julkaisussa. Vaikka mikään muu rotunimi tai rotumääritelmä ei ole virallisesti hyväksytty Espanjan laissa, FCI kuitenkin tunnusti rodun vuonna nimellä "dogo canario" eli kanariandoggi ja poisti rotumääritelmästä sekä maksimipainon että mustan värin. Koska Espanjan Kennelliitto Real Sociedad Canina de España kuuluu FCI:n alaisuuteen, myös sen on nykyisin noudatettava uutta rotumääritelmää. Viimein joulukuussa 2018 FCI päätti hyväksyä Espanjan Kennelliiton pyynnön vaihtaa rodun virallinen nimi presa canarioksi. Sen lisäksi se on kirjannut nykyiseen viralliseen rotumääritelmään jälleen maksimipainon


title: Presa canario

text: FCI-tunnustuksen myötä presa sai kilpailuoikeudet kansainvälisiin näyttelyihin, minkä seurauksena alkoi erityisesti USA:ssa ja Itä-Euroopan maissa yleistyä raskasrakenteisempi, matalampi rotutyyppi. Tätä uutta versiota jalostettiin ensisijaisesti näyttelyitä silmällä pitäen, minkä vuoksi siitä haluttiin tehdä mahdollisimman massiivisen ja vaikuttavan näköinen. FCI-rotumääritelmään ei ollut kirjattu erikseen maksimipainoa ennen vuoden 2018 loppua, mikä mahdollisti entistä raskaampien koirien jalostamisen. Koska sama rotumääritelmä kuitenkin määritteli maksimikorkeuden, näyttelytyyppiset koirat eivät useinkaan pysyneet sopusuhtaisina ainoastaan painon kasvaessa. Tämän vuoksi näyttelytyyppi ei rakenteensa puolesta enää sopeutuisi alkuperäiseksi työkoiraksi. Koska FCI on osaltaan vaikuttanut sen jalostukseen entisen näyttelykoiria suosivan rotumääritelmän kautta, FCI:n antamaa entistä rotunimeä "dogo canario" (Kanarialla alun perin "perro de presa canario") pidetään lähinnä tähän raskaaseen näyttelyversioon viittaavana.


title: Presa canario

text: Alkuperäistä työkoiratyyppiä vaalivat harrastajat kutsuvat sitä ennemmin "presa canarioksi" erotuksena näyttelytyyppiin, vaikkakin nykyisin tämä saattaa aiheuttaa sekaannusta koska uusi virallinen FCI-rotunimi on juuri presa canario. Erityisen hämmentävää tämä on USA:ssa, jossa on myöskin käytössä rotunimi Presa Canario, vaikka suurosa maan kannasta edustaakin modernia, raskasrakenteista tyyppiä. Presa canarion kanarialaiset kasvattajat ovat perustaneet oman järjestön tarkoituksena suojella alkuperäistä kanarialaista työkoiraa ja sen arvokkaita käyttöominaisuuksia. Espanjassa "Federacion Canina" -järjestö ja Yhdysvalloissa United Kennel Club (UKC) ovat tunnustaneet alkuperäisen presa canarion rotumääritelmän ja käyttävät myös alkuperäistä rotunimeä. Jopa Espanjan hallitus on niin huolestunut alkuperäistyypin asemasta, että se on lähettänyt Espanjan Kennelliitolle huomautuksen, jossa sitä kehotetaan palauttamaan rotumääritelmä alkuperäiseen muotoon. Vaikka nykyisin sekä virallinen rotunimi on toivotunlainen ja maksimipaino on jälleen lisätty FCI-rotumääritelmään, ovat maksimipainorajat edelleen suuremmat kuin alkuperäisessä espanjalaisessa rotumääritelmässä. Tämän lisäksi mustaa väriä ei ole edelleenkään hyväksytty FCI:ssä.


title: Presa canario

text: Yksi tunnetuimmista alkuperäistyypin kenneleistä on Irema Curtó, josta on tuotu muutama koira myös Suomeen, kuten Suomen muotovalio ja Voittaja 2002 Bat de Irema Curtó. Osa suomalaisista presa canario -kasvattajista ei rekisteröi pentujaan lainkaan Suomen Kennelliittoon, vaan ulkomaalaisiin työkoirarekistereihin kuten UKC:iin. Myös alkuperäistyyppiset koirat voivat pärjätä FCI-näyttelyissä, mistä yksi menestyneimpiä esimerkkejä on Suomen, Ruotsin, Tanskan muotovalio, Pohjoismaiden voittaja 2003, 2004 ja 2005 ja Ruotsin voittaja 2004 Nita de Irema Curtó.


title: Amerikanvieras

text: Amerikanvieras ("Cuscuta campestris") on Pohjois-Amerikasta kotoisin oleva lehtivihreätön loiskasvi.


title: Amerikanvieras

text: Amerikanvieraan hennot varret ovat keltaisia tai kellanpunaisia. Kukkasykeröt ovat noin yhden senttimetrin leveitä, yksittäiset kukat 2–3 millimetriä.


title: Amerikanvieras

text: Suomessa amerikanvieras on harvinainen satunnaiskasvi, jota on tavattu eteläosassa ja Pohjanmaalla. Sen kasvupaikkoja ovat puutarhat ja kaatopaikat. Amerikanvieras loisii useimmin porkkanalla ("Daucus carota").


title: Nokia 603

text: Nokia 603 on matkapuhelinvalmistaja Nokian valmistama lokakuussa 2011 Nokia World-tapahtumassa julkistettu kosketusnäytöllinen älypuhelin, joka käyttää Symbian Belle-käyttöjärjestelmää.


title: Channon Christianin ja Christopher Newsomin murhat

text: Channon Gail Christian (s. 1985) ja Hugh Christopher Newsom Jr (s. 1983) olivat knoxvilleläinen pariskunta, jotka molemmat siepattiin, raiskattiin, kidutettiin ja murhattiin varhain aamulla 7. tammikuuta 2007. Kun heidän autonsa löydettiin, viisi tummaihoista epäiltyä pidätettiin ja heitä syytettiin kyseisistä tapauksista. Tuomaristo syytti neljää epäiltyä murhasta, ryöstöstä, sieppauksesta, raiskauksesta ja varkaudesta. Kolme pidätetyistä, Letalvis D. Cobbins, Lemaricus Davidson ja George Thomas, tuomittiin muiden rikosten yhteydessä törkeästä murhasta. Sen jälkeen valamiesoikeudenkäynnissä Lemaricus Davidson tuomittiin kuolemaan myrkkyruiskeella ja Letalvis Cobbins ja George Thomas tuomittiin elinkautiseen vankeuteen ilman mahdollisuutta ehdonalaiseen. Vanessa Coleman todettiin avunannosta rikokseen ja tuomittiin 53 vuodeksi vankilaan, ja Eric Dewayne Boyd on tuomittiin rikoksen uusijana 18 vuodeksi vankilaan.


title: Englanninpaimenkoira

text: Englanninpaimenkoira on Yhdysvalloissa kehitetty koirarotu.


title: Englanninpaimenkoira

text: Englanninpaimenkoira on voimakasrunkoinen. Karva on keskipitkää ja säänkestävää. Sallittuihin väreihin lukeutuvat soopeli, soopeli valkoisin merkein, musta, musta valkoisin merkein ja musta ruskein merkein (black & tan). Urokset painavat 21-28kg. Nartut painavat 18-23kg. Rodun säkäkorkeus on 46-58cm.


title: Englanninpaimenkoira

text: Englanninpaimenkoira on luonteeltaan älykäs ja rohkea. Rotu on valmis työskentelemään. Se arvostaa omistajaansa.


title: Mick Harris

text: Mick Harris (syntynämini Michael John Harris) (s. 1967) on brittiläinen muusikko. Hänet tunnetaan mm. Napalm Deathin entisenä rumpalina vuosina 1985-1991. Hän on toiminut myös monissa muissa bändeissä.


title: Anatoli Ivanišin

text: Anatoli Alekseijevitš Ivanišin (venäjäksi Анатолий Алексеиевич Иванишин; s. Irkutskissa Neuvostoliitossa 15. tammikuuta 1969) on venäläinen kosmonautti, jonka ensimmäinen avaruuslento alkoi 14. marraskuuta 2011 Sojuz TMA-22 -avaruusaluksen lennolla ISS-avaruusasemalle.


title: Anatoli Ivanišin

text:
Vuonna 1986 Ivanišin valmistui ylioppilaaksi Irkutskissa ja pyrki Tšernihivin ilmasotakouluun, johon ei ensimmäisellä yrittämällään päässyt. Hän opiskeli välissä vuoden Irkutskin polyteknisessä koulussa. Hän valmistui lopulta sotilaskoulusta erinomaisin arvosanoin. Vuonna 2003 hän valmistui Moskovan valtionyliopistosta aiheinaan talous, tilastotiede ja informaatioteoria.
Vuodet 1991–2003 hän palveli eri lentoyksiköissä Venäjän ilmavoimissa lentäen 507 tuntia MiG-29 ja Su-27-koneilla.


title: Anatoli Ivanišin

text:
Hänet valittiin 29. toukokuuta 2003 kosmonauttikoulutukseen läpäisten sen erinomaisin arvosanoin kesällä 2005.
Hän palveli Sojuz TMA-20 -lennon varamiehistä päällikkönä vuonna 2010. Vuoden 2011 lopussa hän liittyi ISS:n miehistöön Retkikunta 29:n ja Retkikunta 30:n lentoinsinööriksi. Hän laskeutui maahan 27. huhtikuuta 2012 lennolla Sojuz TMA-22.


title: Anatoli Ivanišin

text: Ivanišin on naimisissa Svetlanan kanssa ja perheessä on vuonna 1993 syntynyt poika, Vladislav. Ivanišinin vanhemmat ovat Nina ja Aleksei Ivanišin.


title: Josef Harpe

text: Josef Harpe (21. syyskuuta 1887 Buer, Saksa – 14. maaliskuuta 1968 Nürnberg, Länsi-Saksa) oli saksalainen kenraalieversti, joka palveli ensimmäisessä ja toisessa maailmansodassa. Hän sai rautaristin ritariristin tammenlehvin ja miekoin. Rautaristin ritariristiä ja sen korkea-arvoisempia versioita jaetaan erityisen rohkeuden tunnustamisesta taistelukentällä tai loistavasta johtajuudesta.


title: Josef Harpe

text: Harpe syntyi Buerissa (joka on nykyään osa Gelsenkircheniä) ja kuoli Nürnbergissä.


title: Josef Harpe

text: Harpe liittyi Preussin kuningaskunnan armeijaan 28. syyskuuta 1909 kadettina ja siirrettiin 56. jalkaväkirykmenttiin vuonna 1911. Harpe ylennettiin luutnantiksi 20. maaliskuuta ja osallistui tässä rykmentissä ensimmäiseen maailmansotaan. Sodan loppuun mennessä hän oli komppanian päällikkö.


title: Josef Harpe

text: Sodan jälkeen Harpe jäi armeijaan. Vuonna 1931, salanimellä "Direktor Hacker", hän oli johtavassa asemassa salaisessa saksalais-venäläisessä panssarivaunukoulussa (Organisatio Kama) Kazanissa, Neuvostoliitossa. Hänet ylennettiin everstiluutnantiksi 1. elokuuta 1934 ja tuli 3. panssarirykmentin komentajaksi 15. lokakuuta 1935. Hänet siirrettiin 1. panssariprikaatin johtoon 1. elokuuta 1939. Vuonna 1940, Harpe otti panssarisotakoulu Wünsdorfin johtoonsa seitsemäksi kuukaudeksi. Tämän jälkeen hän palveli itärintamalla 17. tammikuuta 1945 asti, minkä jälkeen hän siirtyi länsirintamalle. Siellä hän komensi Saksan 5. panssariarmeijaa, kunnes hän joutui sotavangiksi 17. huhtikuuta 1945. Hänet vapautettiin sotavankeudesta 14. huhtikuuta 1948.


title: Josef Harpe

text:
Rautaristi
Rautaristin ritariristi tammenlehvin ja miekoin


title: Kimmo Peltonen

text: Kimmo Peltonen (s. 27. heinäkuuta 1975 Lahti) on suomalainen entinen jääkiekkopuolustaja. Hän pelasi urallaan SM-liigassa yhteensä 271 runkosarjaottelua tehoin 31+64=95 sekä keräsi niissä 204 jäähyminuuttia. Pudotuspeleissä Peltonen teki 40 ottelussa tehot 6+9=15 sekä keräsi 28 jäähyminuuttia. Rightin puolustaja pelasi myös yhden kauden Ruotsissa. Peltosen vahvuudet olivat kiekollinen peli, rauhallisuus sekä ylivoimapelaaminen. Hän toimi Hämeenlinnan Pallokerhon kapteenina vuosina 2000–2002.


title: Kimmo Peltonen

text: Peltonen on aloitti jääkiekon kotikaupungissaan Lahdessa. Hän teki SM-liigadebyyttinsä Reipas Lahdessa kaudella 1993–1994 keräten kauden ainoaksi jääneessä liigaottelussaan myös kaksi jäähyminuuttia. Joukkue putosi kaudeksi 1994–1995 I-divisioonaan, jossa Peltonen pelasi kauden aikana myös yhden miesten pelin. Kausi 1995–1996 oli hänen tulokaskautensa I-divisioonassa ja hän teki 40 runkosarjaottelussa tehot 4+10=14.


title: Kimmo Peltonen

text: Kaudella 1996–1997 Reipas Lahden nimi muuttui Pelicansiksi. Peltonen oli kaudella 1997–1998 joukkueen tehokkain puolustaja tehoilla 14+7=21 ja hän jakoi koko I-divisioonan puolustajien maalipörssin voiton Hermeksen Tuomo Kyhän kanssa. Puolustajien pistepörssissä Peltonen sijoittui viidenneksi. Hänen viimeiseksi jäänyt Pelicans-kausi 1998–1999 päättyi Pelicansin SM-liiganousuun, mutta Peltonen jatkoi SM-liigauraansa Hämeenlinnan Pallokerhossa kaudella 1999–2000. SM-liigan tulokaskausi toi hänelle yhteensä 52 runkosarja- ja kahdeksassa playoff-ottelussa tehot 7+7=14. Peltonen voitti SM-pronssia keväällä 2000.